open-index/open-wikipedia-markdown huggingface dataset:
ഒഡിയ

ഇന്ത്യയിൽ ഒഡീഷ സംസ്ഥാനത്തിലെ പ്രധാനഭാഷയാണ്‌ **ഒഡിയ**(ଓଡ଼ିଆ). ഔദ്യോഗികമായി **ഒഡിയ** എന്ന് ഉച്ചരിക്കുന്നു. ഇന്ത്യയി‍ലെ ഒരു ഔദ്യോഗികഭാഷയായ ഇത് സംസാരിക്കുന്നവരുടെ ഏണ്ണം 2001-ലെ സെൻസസ് പ്രകാരം 3,30,17,446 ആണ്‌.ഛത്തീസ്ഗഡ്‌, ഒഡീഷ സംസ്ഥാനത്തോടു തൊട്ടു കിടക്കുന്ന പശ്ചിമബംഗാളിലെ മിഡ്‌നാപ്പൂർ ജില്ല, ഝാർഖണ്ഡ് സംസ്ഥാനത്തിലെ സരായികേല ഖർസാവൻ ജില്ല , അന്ധ്രയിലെ ശ്രീകാകുളം എന്നീ പ്രദേശങ്ങൾ കൂടാതെ‍ ഗുജറാത്ത് സംസ്ഥാനത്തിലെ  സൂറത്ത് നഗരത്തിലും ഒഡിയ സംസാരിക്കുന്നവരുടെ കാര്യമായ സാന്നിധ്യമുണ്ട്. ഒഡിയയുടെ പ്രാദേശികവകഭേദങ്ങളിൽ പ്രധാനപ്പെട്ടവ മിഡ്‌നാപ്പൂരി  ഒഡിയ, ബലസോറി ഒഡിയ, ഗഞ്‌ജമി ഒഡിയ, ദേശീയ ഒഡിയ (ഒഡീഷയിലെ കോരാപുട്ട് ജില്ലയിലും ആന്ധ്രയിലെ വിശാഖപട്ടണം, വിജയനഗരം എന്നിവിടങ്ങളിൽ സംസാരിക്കപ്പെടുന്നത്)ഹൽബി, ഭാത്രി, സാംബല്പൂരി ഒഡിയ, കൽഹന്ദി ഒഡിയ, സിങ്ഭും ഒഡിയ എന്നിവയാണ്‌. ഒഡിയ എഴുതുന്നത് ഒഡിയ ലിപിയിലാണ്‌.


## അവലംബം


## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:ഇന്ത്യയിലെ ശ്രേഷ്ഠഭാഷകൾ
വർഗ്ഗം:ഒഡിയ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ഇന്തോ-ആര്യൻ ഭാഷകൾ
ജേ മൈനർ

**ജേ മൈനർ** (ജനനം:1932 മരണം:1994) മൾട്ടി മീഡിയ ചിപ്പുകളുടെ മേഖലയിൽ പ്രശസ്തനായ അമേരിക്കൻ ഇൻ്റഗ്രേറ്റഡ് സർക്യൂട്ട് ഡിസൈനറാണ് **ജേ ഗ്ളെൻ മൈനർ**, റിമോട്ട് കണ്ട്രോൾ പേസ് മേക്കർ പോലുള്ള കണ്ടുപിടിത്തങ്ങൾ കൊണ്ട് മെഡിക്കൽ സയൻസ് രംഗത്ത് ശ്രദ്ധേയനായി. എല്ലാ സർക്യൂട്ട് കമ്പോണൻറുകളും ഒരൊറ്റ ചിപ്പിൽ ഒതുങ്ങുന്ന ഒരു രൂപ കല്പ്പനയാണ്. ടിഐഎ(TIA) എന്നറിയപ്പെടുന്നത്.**[[അമിഗാ]]** എന്നൊരു ഗെയിം കൺസോൾ നിർമ്മാണ കമ്പനി മൈനർ തുടങ്ങി. ഗെയി കൺസോളുകൾക്ക് വേണ്ടിയുള്ള ജോയ്സ്റ്റിക്കുകളും മൈനറുടെ സംഘം വികസിപ്പിച്ചെടുത്തു.

1970കളിൽ ജേ മൈനർ ഗെയിം കൺസോൾ നിർമ്മാണ കമ്പനിയായ അടാരിയിൽ ജോലിക്കു ചേർന്നു.അവിടെ ജോലി ചെയ്യുമ്പോഴാണ് അദ്ദേഹം ടിഐഎ വികസിപ്പിച്ചെടുത്തത്.
## മുൻകാലജീവിതം
ഹൈസ്കൂളിൽ നിന്ന് യു.എസ് കോസ്റ്റ് ഗാർഡിൽ ചേർന്നതിന് ശേഷം ജെയ് മൈനർ തന്റെ ആദ്യത്തെ ഔപചാരിക ഇലക്ട്രോണിക്സ് വിദ്യാഭ്യാസം നേടി. അദ്ദേഹത്തിന്റെ സേവനത്തെത്തുടർന്ന് അദ്ദേഹം നോർത്ത് അറ്റ്ലാന്റിക് കാലാവസ്ഥാ പട്രോളിംഗിന്റെ റേഡിയോ ഓപ്പറേറ്ററായി മാറി, അദ്ദേഹം മൂന്ന് വർഷത്തോളം വിദൂര ദ്വീപുകളിൽ കാലാവസ്ഥാ നിരീക്ഷണ ചുമതലകൾ വഹിച്ചു. ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിൽ ചേരുന്നതിനായി അദ്ദേഹം സ്‌കൂളിൽ തിരിച്ചെത്തി, അതിനായി ഇലക്ട്രോണിക്‌സ് ഡിസൈനിൽ ശ്രദ്ധ കേന്ദ്രീകരിച്ച് 1958-ൽ ഇഇസിഎസി(EECS)-ൽ ബിഎസ് കരസ്ഥമാക്കി.
## ഇവയും കാണുക
*  വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1932-ൽ ജനിച്ചവർ

## അവലംബം
ബ്രയാൻ കെർണിഹാൻ

കമ്പ്യൂട്ടർ പ്രോഗ്രാമിംഗ് ലോകത്തെ ബൈബിളുകളായി കണക്കാക്കപ്പെടുന്ന ഒട്ടനവധി പുസ്തകങ്ങളുടെ രചയിതാവാണ് **ബ്രയാൻ വിൽസൺ കെർണിഹാൻ** (ജനനം:1942), AMK, AMPL എന്നീ പ്രോഗ്രാമിംഗ് ഭാഷകളുടെ വികസനത്തിൽ പ്രധാന പങ്ക് വഹിച്ചു. റിച്ചിയും‎ കെർണിഹാനും ചേർന്നാണ് 'പ്രോഗ്രാമിംഗ് ഇൻ സി' എന്ന പുസ്തകം രചിച്ചത്. ആപ്ലിക്കേഷൻ ഓറിയൻറ്ഡ് പ്രോഗ്രാമിംഗ് ലാംഗ്വേജസ്, പ്രോഗ്രാമിംഗ് മെതഡോളജി, യൂസർ ഇൻറർഫേസ് എന്നീ മേഖലകളിലാണ് കെർണിഹാൻ ഇപ്പോൾ ഗവേഷണം നടത്തുന്നത്.

ഷെൻ ലിനുമായി സഹകരിച്ച് അദ്ദേഹം രണ്ട് എൻപി-കംപ്ലീറ്റ് ഒപ്റ്റിമൈസേഷൻ പ്രശ്നങ്ങൾക്കായി ഹ്യൂറിസ്റ്റിക്സ് രൂപപ്പെടുത്തി: ഗ്രാഫ് പാർട്ടീഷനിംഗ്, ട്രാവലിംഗ് സെയിൽസ്മാൻ പ്രശ്നം മുതലായവ. ഓതോറിയൽ ഇക്വിറ്റി ആദ്യത്തേതിനെ സാധാരണയായി കെർനിഘാൻ-ലിൻ അൽഗോരിതം എന്ന് വിളിക്കുന്നു, രണ്ടാമത്തേത് ലിൻ-കെർണിഗാൻ ഹ്യൂറിസ്റ്റിക് എന്നറിയപ്പെടുന്നു.

2000 മുതൽ പ്രിൻസ്റ്റൺ സർവ്വകലാശാലയിൽ കമ്പ്യൂട്ടർ സയൻസ് പ്രൊഫസറായ കെർനിഗാൻ കമ്പ്യൂട്ടർ സയൻസ് ഡിപ്പാർട്ട്‌മെന്റിലെ ബിരുദ പഠനത്തിന്റെ ഡയറക്ടറാണ്. 2015-ൽ അദ്ദേഹം ദ ഗോ പ്രോഗ്രാമിംഗ് ലാംഗ്വേജ് എന്ന പുസ്തകത്തിന്റെ സഹ-രചയിതാവായി.
## ആദ്യകാല ജീവിതവും വിദ്യാഭ്യാസവും

ടൊറന്റോയിലാണ് കെർനിഗാൻ ജനിച്ചത്. 1960 നും 1964 നും ഇടയിൽ അദ്ദേഹം ടൊറന്റോ സർവകലാശാലയിൽ ചേർന്നു, എഞ്ചിനീയറിംഗ് ഭൗതികശാസ്ത്രത്തിൽ ബിരുദം നേടി. പി.എച്ച്.ഡി. 1969-ൽ പ്രിൻസ്റ്റൺ യൂണിവേഴ്സിറ്റിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ പീറ്റർ ജി. വെയ്നറുടെ മേൽനോട്ടത്തിൽ "പ്രോഗ്രാം സെഗ്മെന്റേഷനുമായി ബന്ധപ്പെട്ട ചില ഗ്രാഫ് പാർട്ടീഷനിംഗ് പ്രശ്നങ്ങൾ" എന്ന പേരിൽ ഒരു ഡോക്ടറൽ പ്രബന്ധം പൂർത്തിയാക്കി.
## കരിയറും ഗവേഷണവും
2000 മുതൽ പ്രിൻസ്റ്റണിലെ കമ്പ്യൂട്ടർ സയൻസ് ഡിപ്പാർട്ട്‌മെന്റിൽ കെർനിഗാൻ പ്രൊഫസർഷിപ്പ് വഹിച്ചിട്ടുണ്ട്. അദ്ദേഹം "കംപ്യൂട്ടർ ഇൻ ഔർ വേൾഡ്" എന്ന പേരിൽ ഒരു കോഴ്‌സ് പഠിപ്പിക്കുന്നു, അത് കമ്പ്യൂട്ടർ സയൻസ് മേജർ അല്ലാത്തവർക്ക് കമ്പ്യൂട്ടിംഗിന്റെ അടിസ്ഥാനകാര്യങ്ങൾ പരിചയപ്പെടുത്തുന്നു.

പ്രെന്റിസ് ഹാൾ ഇന്റർനാഷണലിന്റെ സോഫ്റ്റ്‌വെയർ എഡിറ്ററായിരുന്നു കെർനിഘാൻ. അദ്ദേഹത്തിന്റെ "സോഫ്‌റ്റ്‌വെയർ ടൂൾസ്" സീരീസ് ബേസിക്, ഫോർട്രാൻ, പാസ്‌കൽ എന്നിവയ്‌ക്കായുള്ള മേക്ക്‌ഓവറുകളോടെ "സി/യൂണിക്‌സ് തിങ്കിംഗിന്റെ" സാരാംശം പ്രചരിപ്പിച്ചു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:1942-ൽ ജനിച്ചവർ
തോമസ് വാട്സൺ ജൂനിയർ

**തോമസ് വാട്സൺ ജൂനിയർ** (ജനനം:1914 മരണം:1993) ഒരു അമേരിക്കൻ വ്യവസായി, രാഷ്ട്രീയ വ്യക്തിത്വം, ആർമി എയർഫോഴ്‌സ് പൈലറ്റ്, മനുഷ്യസ്‌നേഹി എന്നീ നിലകളിൽ പ്രശസ്തനായിരുന്നു. ലോകത്തെ ഏറ്റവും വലിയ കമ്പ്യൂട്ടർ നിർമ്മാണ കമ്പനിയായി ഐ.ബി.എമ്മിനെ (IBM)മാറ്റിയത് തോമസ് വാട്സൺ സീനിയറിന്റെ പുത്രനായ തോമസ് ജെ വാട്സൺ ജൂനിയർ ആണ്. ഐ.ബി.എം  മെയിൻ ഫ്രെയിം കമ്പ്യൂട്ടറുകൾ നിർമ്മിച്ച് വിപണനം ചെയ്യാനുള്ള ശ്രമങ്ങൾ ഫലപ്രാപ്തിയിലെത്തിയതോടെ ഏറ്റവും കൂടുതൽ കമ്പ്യൂട്ടറുകൾ വിറ്റഴിയുന്ന കമ്പനിയായി ഐ.ബി.എമ്മിനെ മാറ്റാൻ ജൂനിയർ വാട്സണ് കഴിഞ്ഞു. ഒരേതരം പെരിഫറലുകളും സോഫ്റ്റ്വെയറുകളും ഉപയോഗിക്കുന്ന കമ്പ്യൂട്ടറുകളായിരുന്നു 360. അദ്ദേഹം രണ്ടാമത്തെ ഐ.ബി.എം പ്രസിഡന്റും (1952-71), ബോയ് സ്കൗട്ട്‌സ് ഓഫ് അമേരിക്കയുടെ 11-ാമത്തെ ദേശീയ പ്രസിഡന്റും (1964-68), സോവിയറ്റ് യൂണിയനിലെ 16-ാമത്തെ യുണൈറ്റഡ് സ്റ്റേറ്റ്സ് അംബാസഡറുമായിരുന്നു ( 1979–81). 1964-ൽ ലിൻഡൻ ബി. ജോൺസൺ പ്രസിഡൻഷ്യൽ മെഡൽ ഓഫ് ഫ്രീഡം നൽകി ആദരിച്ചതുൾപ്പെടെ നിരവധി ബഹുമതികൾ അദ്ദേഹത്തിന് ജീവിതകാലത്ത് ലഭിച്ചു. ഫോർച്യൂൺ അദ്ദേഹത്തെ "ചരിത്രത്തിലെ ഏറ്റവും വലിയ മുതലാളി" എന്ന് വിളിക്കുകയും ടൈം അദ്ദേഹത്തെ "20-ാം നൂറ്റാണ്ടിലെ ഏറ്റവും സ്വാധീനമുള്ള 100 വ്യക്തികളിൽ ഒരാളായി കണക്കാക്കുകയും ചെയ്തു."
## മുൻകാലജീവിതം
തോമസ് വാട്‌സൺ ജൂനിയർ 1914 ജനുവരി 14-ന് ജനിച്ചു, അദ്ദേഹത്തിന്റെ പിതാവ് തോമസ് ജെ. വാട്‌സൺ സോഫ്റ്റ്‌വെയർ കമ്പനിയായ എൻസിആറിലെ ജോലിയിൽ നിന്ന് പിരിച്ചുവിടപ്പെടുന്നതിന് തൊട്ടുമുമ്പ് - ഇത് വാട്‌സൺ സീനിയറിനെ ഏറ്റവും വലുതും ലാഭകരവുമായ അടിത്തറയിലേക്ക് നയിച്ചു. അതാണ് ലോകത്തിലെ എറ്റവും വലിയ ഡിജിറ്റൽ കമ്പ്യൂട്ടർ നിർമ്മാതാക്കളായ ഐ.ബി.എം കോർപ്പറേഷൻ. അവസാന കുട്ടിയായ ആർതർ കിറ്റ്രെഡ്ജ് വാട്സൺ ജനിക്കുന്നതിന് മുമ്പ് രണ്ട് സഹോദരിമാരുണ്ടായിരുന്നു, അവരുടെ പേരുകൾ ജെയ്ൻ, ഹെലൻ എന്നിങ്ങനെയാണ്.

ന്യൂജേഴ്‌സിയിലെ മിൽബേണിലെ ഷോർട്ട് ഹിൽസ് വിഭാഗത്തിലാണ് വാട്‌സൺ ജൂനിയർ വളർന്നത്.
## ഇവയും കാണുക
*  വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:ജീവചരിത്രം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:ജനുവരി 14-ന് ജനിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ഡിസംബർ 31-ന് മരിച്ചവർ
വർഗ്ഗം:1993-ൽ മരിച്ചവർ
വർഗ്ഗം:അവലംബം ഇല്ലാത്ത താളുകൾ

## അവലംബം
റോജർ നീധാം

**റോജർ നീധാം** (ജനനം:1935 മരണം:2003)ഒരു ബ്രിട്ടീഷ് കമ്പ്യൂട്ടർ ശാസ്ത്രജ്ഞനായിരുന്നു  കഴിഞ്ഞ നൂറ്റാണ്ടിന്റെ രണ്ടാം പകുതി കണ്ട കമ്പ്യൂട്ടർ ശാസ്ത്രജ്ഞന്മാരിൽ അഗ്രഗണ്യനാണ് പ്രൊഫസർ **റോജർ നീധാം**. ഓപ്പറേറ്റിംഗ് സിസ്റ്റംസ്,ടൈം ഷെയറിംഗ് സിസ്റ്റങ്ങൾ, ലോക്കൽ ഏരിയ നെറ്റ് വർക്ക്, ഡിസ്ട്രിബ്യൂട്ട്ഡ് സിസ്റ്റംസ് എന്നിവയിൽ കാര്യമായ കാര്യമായ സംഭാവനകൾ നൽകി, ബാൻ(BAN) ലോജിക്,നീധാം ഫ്രേസർ സെക്യൂരിറ്റി പ്രോട്ടോകോൾ ടീ(TEA), എക്സ്ടീ(XTEA) എങ്ക്രിപ്ഷൻ അൽഗൊരിതം എന്നിവ നീധമിന്റെ മറ്റു സംഭാവനകളാണ്.
## ആദ്യകാല ജീവിതവും വിദ്യാഭ്യാസവും
നീധം ഇംഗ്ലണ്ടിലെ ബർമിംഗ്ഹാമിൽ ജനിച്ചു, ഫിലിസ് മേരി, നീ ബേക്കർ (c.1904-1976), യൂണിവേഴ്സിറ്റി കെമിസ്ട്രി ലക്ചററായ ലിയോനാർഡ് വില്യം നീധം (c.1905-1973) എന്നിവരുടെ ഏകമകനായാണ് നീധം ജനിച്ചത്.ഡോൺകാസ്റ്ററിലെ ആൺകുട്ടികൾക്കായുള്ള ഡോൺകാസ്റ്റർ ഗ്രാമർ സ്കൂളിൽ (അന്ന് വെസ്റ്റ് റൈഡിംഗിൽ) അദ്ദേഹം 1953-ൽ കേംബ്രിഡ്ജിലെ സെന്റ് ജോൺസ് കോളേജിൽ പോയി, 1956-ൽ ഗണിതത്തിലും തത്ത്വചിന്തയിലും ബിഎ ബിരുദം നേടി. ഡോക്യുമെന്റുകളുടെ ഓട്ടോമാറ്റിക് വർഗ്ഗീകരണത്തിനും വീണ്ടെടുക്കലിനും ഡിജിറ്റൽ കമ്പ്യൂട്ടറുകളുടെ ആപ്ലിക്കേഷനുകളെ കുറിച്ചായിരുന്നു അദ്ദേഹത്തിന്റെ പിഎച്ച്ഡി തീസിസ്. സെക്യൂരിറ്റി, ഓപ്പറേറ്റിംഗ് സിസ്റ്റങ്ങൾ, കമ്പ്യൂട്ടർ ആർക്കിടെക്ചർ (കാപബിലിറ്റി സിസ്റ്റങ്ങൾ), ലോക്കൽ ഏരിയ നെറ്റ്‌വർക്കുകൾ എന്നിവയിലെ വിവിധ പ്രധാന കമ്പ്യൂട്ടിംഗ് പ്രോജക്റ്റുകളിൽ അദ്ദേഹം പ്രവർത്തിച്ചു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1935-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:മൈക്രോസോഫ്റ്റ്‌ ജീവനക്കാർ
ഫ്യൂഷിയ

ഒരു അലങ്കാര സസ്യയിനമാണ് ഓനഗ്രേസിയെ (Onagraceae) കുടുംബത്തിൽ പെട്ട **ഫ്യൂഷിയ**. രണ്ടായിരത്തിൽപ്പരം ഇനങ്ങൾ ഈ വർഗ്ഗത്തിൽ കാണപ്പെടുന്നു. മധ്യ അമേരിക്കയിലും തെക്കേ അമേരിക്കയിലുമാണ് ഇതിന്റെ ഉത്ഭവം .

## പ്രത്യേകതകൾ
കുറ്റിച്ചെടിയായ ഈ സസ്യത്തിൽ, സ്ത്രീകളുടെ ഒരു ആഭരണമായ കുടഞാത്തു (ജിമിക്കി) പോലെ തൂങ്ങിക്കിടക്കുന്ന പൂക്കൾ ഉണ്ടാകുന്നു. ബാഹ്യദളങ്ങൾക്കും ദളങ്ങൾക്കും രണ്ട് പ്രത്യേക നിറങ്ങളാണുള്ളത്. വെള്ളയും ചുവപ്പും, മാന്തളിർ വർണവും, ചുവപ്പും, ഇളം ചുവപ്പും ഓറഞ്ച് കലർന്ന കടുംചുവപ്പും തുടങ്ങിയ പല നിറങ്ങളിൽ ഇവ കാണപ്പെടുന്നു. 

പൂന്തോട്ടത്തിൽ വളർത്തുന്ന മിക്ക ഇനങ്ങളും ഫ്യൂ.ഫ്യൂൽജൻസിൻറേയും ഫ്യൂ.മാഗെല്ലാനിക്കയുടേയും സങ്കര ഇനങ്ങളാണ്. ചട്ടികൾ, തൂക്കിയിട്ടിരിക്കുന്ന ചട്ടികൾ, ട്രഫുകൾ, വലിയ പാത്രങ്ങൾ, ജനൽ അറകൾ എന്നിവിടങ്ങളിൽ വളർത്തുന്നതിനു ഈ ചെടി ഉത്തമമാണ്. തഴച്ചു വളരുന്നതിനു തണുപ്പും ഈർപ്പവുമുള്ള പരിസ്ഥിതി ആവശ്യമാണ്. കുന്നിൻപ്രദേശങ്ങളിലും മിതമായ കാലാവസ്ഥയുള്ള പ്രദേശങ്ങളിലും ഈ ചെടി നന്നായി വളരുന്നു. മാർച്ച്-ഏപ്രിൽ മാസങ്ങളിലാണ് ഇവ പുഷ്പിക്കുന്നത്.

## ചിത്രശാല

ചിത്രം:Fuchsia2.JPG
ചിത്രം:Fuchsia4.JPG
ചിത്രം:Fuchsia3.JPG
ചിത്രം:Fuchsia5.JPG
ചിത്രം:Fuchsia6.JPG
ചിത്രം:Fuchsia7.JPG
ചിത്രം:Fuchsia44.JPG
ചിത്രം:Fuchsia55.JPG
File:Fuchsia 1r.jpg


## അവലംബം

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
മുതിര

പയർ വർഗ്ഗത്തിലെ ഒരംഗമാണ്‌ **മുതിര**. ഇന്ത്യയിൽ ഇത് മനുഷ്യനും കാലികൾക്കും ഭക്ഷണമായി ഉപയോഗിക്കുന്നു. സമുദ്രനിരപ്പിൽ നിന്നും 300 മീറ്ററിനുമുകളിലുള്ള പ്രദേശത്ത് വളരുന്ന ഒരു ചെടിയാണിത്.  കുതിരയുടെ ഭക്ഷണമായിട്ട് മുതിര അറിയപ്പെടുന്നത്. ഇങ്ങനെയാണ് ഹോഴ്സ് ഗ്രം എന്ന ഇംഗ്ളീഷ് പദം മുതിരയ്ക്ക് കിട്ടിയത്.
## പേരുകൾ
കുലത്ഥ:, കുലത്ഥികാ എന്നീ പേരുകളിൽ സംസ്കൃതത്തിലും, കുൽഥി എന്ന പേരിൽ ഹിന്ദിയിലും അറിയപ്പെടുന്ന ഇതിന്റെ തമിഴ്, തെലുഗു എന്നീ ഭാഷകളിലെ പേരുകൾ യഥാക്രമം കൊള്ളു, ഉലാവാലു എന്നിവയാണ്‌..

## രസഗുണങ്ങൾ
ആയുർവേദത്തിൽ ഇതിന്‌ കടു, കഷായ രസവും ലഘു, രൂക്ഷ, തീക്ഷ്ണ ഗുണവും ഉഷ്ണ വീര്യവും അമ്‌ള വിപാകവും ഉള്ളതായി പറയുന്നു.

## ഘടന
ഒരടി വരെ പൊക്കത്തിൽ പടർന്നുവളരുന്ന ഏകവർഷി ഓഷധിയാണിത്. തണ്ടുകൾ രോമാവൃതമായതാണ്‌. ഇലകൾക്ക് മൂന്ന് ഇതളുകൾ ഉണ്ടായിരിക്കും. പത്ര വൃന്ദത്തിന്‌ 2-4 സെന്റീമീറ്റർ വരെ നീളം ഉണ്ടാകും. പത്രകക്ഷങ്ങളിൽ നിന്നുമാണ്‌ മഞ്ഞ നിറത്തിലുള്ള പൂക്കൾ അടങ്ങിയ  പൂങ്കുലകൾ ഉണ്ടാകുന്നത്. ഫലങ്ങൾ നീണ്ടുവളഞ്ഞതും രോമാവൃതവും പാകമാകുമ്പോൾ രണ്ടായി പൊട്ടുന്നതുമായിരിക്കും. ഒരു ഫലത്തിൽ 5-6 വിത്തുകൾ വരെ ഉണ്ടാകുന്നു. വിത്തുകൾക്ക് ക്രീം മഞ്ഞ എന്നീ നിറങ്ങളോടുകൂടിയതും പരന്നതുമാണ്‌. വിത്തുകൾ പഴകും തോറും നിറവ്യത്യാസം വന്നുകൊണ്ടിരിക്കുന്നു എന്നതും മുതിരയുടെ ഒരു പ്രത്യേകതയാണ്‌.

വിത്തിൽ ആൾബുമിനോയിഡുകൾ. സ്റ്റാർച്ച്, എണ്ണ, ഫോസ്ഫോറിക് അമ്ലം, യൂറിയേസ് എൻസൈം എന്നിവ അടങ്ങിയിരിക്കുന്നു.  വിത്ത്, വേര് എന്നിവയാണ്‌ ഔഷധയോഗ്യമായ ഭാഗങ്ങൾ. 
left|thumb|170px|മുതിര

വർഗ്ഗം:ധാന്യങ്ങൾ
വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മുള്ളങ്കി

ആഹാരവും ഔഷധവുമായ മുള്ളങ്കി “ബ്രാസിക്കേസീ” കുടുംബത്തിൽ പെട്ട ഒരു സസ്യമാണ്. “റഫാനസ് സറ്റൈവസ്” എന്നതാണ് ഇതിൻറെ ശാസ്ത്രീയനാമം. കിഴങ്ങു വർഗ്ഗത്തിൽ പെട്ട ഈ സസ്യം നല്ല ഒരു ഔഷധം കൂടിയാണ്. മൂത്രശുദ്ധി ഉണ്ടാക്കാനും ദഹനശക്തി വർദ്ധിപ്പിക്കാനും പ്രധാനമായി ഉപയോഗിക്കുന്നു. ഇന്ത്യയിലെ എല്ലാ ചതുപ്പുപ്രദേശത്തും വളരുന്നു. തമിഴ്നാട്, ഉത്തർപ്രദേശ്, ബീഹാർ, പഞ്ചാബ് എന്നീ പ്രദേശങ്ങളിൽ അധികം കൃഷി ചെയ്തുവരുന്നു.

## രൂപവിവരണം
## രസാദി ഗുണങ്ങൾ
രസം			:എരിവ്, മധുരം, കയ്പ്

ഗുണം		:ലഘു, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധഗുണം
മൂത്രശുദ്ധി ഉണ്ടാക്കാൻ പ്രധാനമായി മുള്ളങ്കി ഉപയോഗിക്കുന്നു. മഞ്ഞപ്പിത്തം എന്ന രോഗത്തെ ശമിപ്പിക്കുന്നു. കിഴങ്ങും ഇലയുമാണ് ഔഷധയോഗ്യ ഭാഗങ്ങൾ.
## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ബ്രാസ്സിക്കേസീ
വർഗ്ഗം:റഫാനസ്
നേപ്പാളി (വിവക്ഷകൾ)

* നേപ്പാളി ഭാഷ. 
* നേപ്പാളി - നേപ്പാളി ഭാഷ സംസാരിക്കുന്നവർ.
സന്താലി ഭാഷ

സന്താൾ വംശജരുടെ ഭാഷയായ  **സന്താലി** ഇന്ത്യയിലെ ഝാർഖണ്ഡ്‌(28,79,576), ആസാം(2,42,886), ബീഹാർ(3,86,248), ഒറീസ്സ(6,99,270), ത്രിപുര, പശ്ചിമ ബംഗാൾ(2,247,113) എന്നീ സംസ്ഥാനങ്ങളിലും ബംഗ്ലാദേശ്‌, ഭൂട്ടാൻ, നേപ്പാൾ എന്നീ രാജ്യങ്ങളിലും സംസാരിക്കപ്പെടുന്നു. ആസ്ത്രോ ഏഷ്യാറ്റിക് ഭാഷാകുടുംബത്തിലെ മുണ്ഡ ഉപകുടുംബത്തിൽ‌പ്പെട്ട ഭാഷയായ ഇത് ഹോ, മുണ്ഡാരി എന്നീ ഭാഷകളുമായി സാമ്യമുണ്ട്. ഓൾ ചികി എന്ന ലിപിയും ലാറ്റിൻ ലിപിയും ഉപയോഗിച്ചാണ്‌ സന്താലി എഴുതുന്നത്.

## പുറത്തേക്കുള്ള കണ്ണികൾ
* "We Santhals" web site
* English-Santali/Santali-English dictionaries

## അവലംബം

## പുറത്തേക്കുള്ള കണ്ണികൾ



വർഗ്ഗം:ഇന്ത്യയിലെ ഭാഷകൾ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ബംഗാളിന്റെ ചരിത്രം
വർഗ്ഗം:ബംഗ്ലാദേശിലെ ഭാഷകൾ
വർഗ്ഗം:മുണ്ഡ ഭാഷകൾ
സാകിർ നായിക്

ഇന്ത്യക്കാരനായ ഒരു ഇസ്ലാമിക സുവിശേഷപ്രസംഗകനും മതാനുശാസകനും ആണ് **സാകിർ അബ്ദുൽ കരീം നായിക്** (**Zakir Abdul Karim Naik)**. ഇന്ത്യയിൽ ഇദ്ദേഹത്തിനെതിരെ നിലനിൽക്കുന്ന ആരോപണങ്ങളെയും കേസുകളെയും തുടർന്ന് രാജ്യത്തിന് പുറത്ത് ഒളിവിലാണ്. ബോംബെ ആസ്ഥാനമായി പ്രവർത്തിക്കുന്ന ഇസ്‌ലാമിക് റിസേർച്ച് ഫൗണ്ടേഷൻ (ഐആർഎഫ്) എന്ന സ്ഥാപനത്തിന്റെ പ്രസിഡന്റും പീസ് ടിവിയുടെ സ്ഥാപകരിലൊരാളുമാണദ്ദേഹം. പൊതുപ്രഭാഷകനാകുന്നതിന്നു മുമ്പ് നായിക് ഒരു ഡോക്ടറായിരുന്നു. ഇസ്‌ലാമിൽ വിഭാഗീയതയെ നിഷേധിക്കുന്നുണ്ടെങ്കിലും സലഫി ചിന്താധാരയിലെ ആശയങ്ങളാണ് സാകിർ നായിക് പൊതുവെ മുന്നോട്ടു വെക്കാറുള്ളത്. ഇസ്‌ലാം മതത്തെ കുറിച്ചും മതതാരതമ്യത്തിലും വിവിധ കൃതികളും അദ്ദേഹത്തിന്റേതായിട്ടുണ്ട്. 

## ആദ്യകാല ജീവിതം
മുംബൈയിൽ 1965 ഒക്ടോബർ 18ആം തിയതിയിലാണ് സാകിർ നായിക് ജനിച്ചത്. മുംബൈയിലെത്തന്നെ സെന്റ് പീറ്റേഴ്സ്സ് ഹൈസ്കൂളിൽ നിന്നുമായിരുന്നു സ്കൂൾ വിദ്യാഭ്യാസം. ശേഷം കിഷിൻചന്ദ് ചെല്ലാറം കോളേജിൽ പഠിച്ചു. വൈദ്യ ബിരുദം നേടിയത് ടോപിവാല നാഷണൽ മെഡിക്കൽ കോളേജ് ആൻഡ് നായർ ഹോസ്പിറ്റലിൽ നിന്നായിരുന്നു. പിന്നീട് മുംബൈ യൂനിവേഴ്സിറ്റിയിൽ നിന്ന് ഉന്നത പഠനം പൂർത്തിയാക്കി. 1991ലാണ് സാക്കിർ നായിക് പ്രബോധനം ആരംഭിക്കുന്നത്. ഐആർഎഫ് സ്ഥാപിക്കുകയും ചെയ്തു. ഫർഹത് നായിക്കാണ് ഭാര്യ..

## പ്രവർത്തന മേഖല
സാക്കിർ നായിക് ലോകത്തെമ്പാടുമായി ധാരാളം മതപഠന ക്ലാസുകൾ നടത്തുകയും നിരവധി സംവാദങ്ങളിൽ പങ്കെടുക്കുകയും ചെയ്തിട്ടുണ്ട്. സാക്കിർ നായിക്കിന്റെ ഓർമ്മശക്തിയും പ്രബോധന പ്രവർത്തനങ്ങളും അദ്ദേഹത്തിന് മുസ്‌ലിം സമൂഹത്തിൽ വളരെയധികം ജനപ്രീതി നൽകിയിട്ടുണ്ടെന്ന് നരവംശശാസ്ത്രജ്ഞനായ തോമസ് ബ്ലോം ഹാൻസെൻ അഭിപ്രായപ്പെട്ടിട്ടുണ്ട്. ഇസ്‌ലാം മതത്തെ ആധുനിക ശാസ്ത്രം, ക്രിസ്തു മതം, മതേതരത്വം എന്നിവയുമായി ബന്ധപ്പെടുത്തിയാണ് സാധാരണയായി സാക്കിർ നായിക് പ്രഭാഷണങ്ങൾ നടത്താറുള്ളത്.
## വിവാദങ്ങൾ
ഭീകരപ്രവർത്തനത്തിന് പണം നൽകി, മതവിദ്വേഷം പരത്തുന്ന പ്രസംഗങ്ങൾ നടത്തി നിയമവിരുദ്ധരീതിയിൽ കള്ളപ്പണം വെളുപ്പിച്ചു എന്നീ ആരോപണങ്ങളെ തുടർന്ന് സാകിർ നായിക് ഇപ്പോൾ ഒളിവിലാണ് 2016 -ൽ ഇന്ത്യയിൽ നിന്നും കടന്ന സാകിർ  ഇന്ത്യയിലെ ഫാസിസ്റ്റു വർഗീയ വാദികളുടെ സമ്മർദം മൂലം ഇന്ത്യയിൽ പിടികിട്ടാപ്പുള്ളിയായി പ്രഖ്യാപിക്കപ്പെട്ടു. 

പണം വെളുപ്പിക്കൽ കേസിൽ സാകിർ നായികിനെ വിട്ടുകിട്ടണമെന്നാവശ്യപ്പെട്ട് ഇന്ത്യ ഇന്റർപോളിൽ നൽകിയ അപേക്ഷകൾ പക്ഷെ കുറ്റം കപടമാണെന്നും നിലനിൽക്കുന്നതല്ലെന്ന് കാണിച്ച് തള്ളപ്പെടുകയായിരുന്നു.

### 2016 -ലെ വിവാദം
2016 ജൂലൈ 1 - 2 തിയതികളിൽ ധാക്കയിൽ നടന്ന ആക്രമണങ്ങളിലെ പ്രതികളിൽ ഒരാൾ താൻ സാകിർ നായിക്കിന്റെ അനുയായിയാണെന്നു കപട വാദം നടത്തിയത് സാകിർ നായിക് ഇന്ത്യൻ പോലീസിന്റെ ശ്രദ്ധ പിടിച്ചുപറ്റുകയുണ്ടായി.
ഇന്ത്യയിലെ വർഗീയ ശക്തികൾ ഇത് മുതലെടുത്തു അദ്ദേഹത്തിന് എതിരിൽ കപട കേസ് രജിസ്റ്റർ ചെയ്തു.ബ്രിട്ടനും കാനഡയും നേരത്തെതന്നെ സാകിർ നായിക് തങ്ങളുടെ രാജ്യത്തു പ്രവേശിക്കുന്നതിനെ തടഞ്ഞിരുന്നു.

## പ്രധാന ഗ്രന്ഥങ്ങൾ

# REPLIES TO THE MOST COMMON QUESTIONS ASKED BY NON-MUSLIMS
# QUR'ÂN AND MODERN SCIENCE - Compatible Or Incompatible
# CONCEPT OF GOD IN MAJOR RELIGIONS
# ISLAM AND TERRORISM
# WOMEN'S RIGHTS IN ISLAM - Protected Or Subjugated?
# AL-QUR'ÂN - Should it be Read with Understanding?
# IS THE QUR'ÂN GOD'S WORD?
# Is non vegetarian food is permitted for a human being ?

## അവലംബം

## പുറം കണ്ണികൾ

* ഇസ്‌ലാമിക റിസേർച്ച് ഫൗണ്ടേഷൻ 
* പീസ് ടീവി 
* പ്രഭാഷണങ്ങളും സംവാദങ്ങളും 
* സാക്കിർ നായിക് പുസ്തകങ്ങളുടെ ഓൺലൈൻ ശേഖരം- പി.ഡി.എഫ് 

വർഗ്ഗം:ജീവചരിത്രം
വർഗ്ഗം:1965-ൽ ജനിച്ചവർ
ഇൻഫോ കൈരളി

thumb|250px|ഇൻഫോകൈരളി പുറംചട്ട
മലയാളത്തിലെ ഏറ്റവും കൂടുതൽ വായനക്കാരുള്ള ഒരു കമ്പ്യൂട്ടർ മാസികയാണ് **ഇൻഫോകൈരളി**. നിലവിൽ ഒരു ലക്ഷത്തിൽ കൂടുതൽ വായനക്കാരുണ്ട്. പൊതുജനത്തിനാവശ്യമായ കമ്പ്യൂട്ടർ വിജ്ഞാനം ഐടി മേഖലയിൽ വരുന്ന മാറ്റങ്ങൾ തുടങ്ങിയവ കേരളത്തിലെ പേഴ്സനൽ കമ്പ്യൂട്ടർ/മൊബൈൽ ഉപയോക്താക്കളിലെത്തിക്കുക എന്ന ലക്ഷ്യം വെച്ചാണ് ഇൻഫോകൈരളി മാസിക പ്രവർത്തിക്കുന്നത്. മാസികയുടെ കൂടെ നൽകുന്ന സോഫ്റ്റ്‌വേർ അടങ്ങുന്ന സിഡി ജനങ്ങളുടെ ഇടയിൽ നല്ല പ്രചാരം നേടിക്കൊടുത്തു.

## ചരിത്രം

കോട്ടയം ജില്ലയിലെ കുറുപ്പന്തറയിൽ‍ നിന്നാണ് 1998 നവംബറിൽ ഇൻഫോ കൈരളി പ്രവർത്തനമാരഭിക്കുന്നത്. തുടർന്ന് 2005 ഫെബ്രുവരിയിൽ പുതിയ സോഫ്റ്റ്‌വേർ, അപ്ഡേറ്റുകൾ, ഗെയിമുകൾ, പഠനോപകരണങ്ങൾ, പാഠഭാഗങ്ങൾ, വിനോദം എന്നിവകളുടെ ശേഖരങ്ങൾ അടങ്ങിയ ഇൻഫോ സിഡി പുറത്തിറങ്ങിത്തുടങ്ങി. ഇൻഫോ സിഡി മലയാളത്തിലെ ആദ്യത്തെ സിഡിമാസികയായിരിന്നു. 2000 ആണ്ടിൽ കമ്പ്യൂട്ടർ ഗുരുകുലം എന്ന പേരിൽ നിരവധി കമ്പ്യൂട്ടർ പുസ്തകങ്ങൾ ഇറങ്ങാൻ തുടങ്ങി.
## അവലംബം

## പുറത്തേക്കുള്ള കണ്ണികൾ
www.infokairali.com

വർഗ്ഗം:കമ്പ്യൂട്ടർ മാസികകൾ
യാഹൂ (വിവക്ഷകൾ)

*യാഹൂ! - ഒരു സെർച്ച് എഞ്ചിൻ വെബ്‌സൈറ്റ്
* യാഹൂ! മെയിൽ - യാഹൂവിന്റെ ഈ മെയിൽ സേവനം
*യാഹൂ (പേര്) - മലബാറിലെ പുരുഷന്മാർക്കിടയിലെ ഒരു പേര്.
*യാഹൂ യാഹൂ - കേരളത്തിലെ സുന്നി ആശയക്കാർ സാധാരണ ചൊല്ലാറുള്ള ഒരു മന്ത്രം (ദിക്ർ‍‍)
ഗോർഡൻ മൂർ

**ഗോർഡൻ മൂർ** (ജനനം:1929) മൈക്രോപ്രൊസസ്സർ രംഗത്തെ അതികായരായ ഇന്റലിന്റെ സഹസ്ഥാപകൻ എന്നതിലുപരി "മൂർ നിയമം" എന്ന വിഖ്യാതമായ നിയമത്തിൻറെ ഉപജ്ഞാതാവായാണ് **ഗോർഡൻ ഏൾ മൂർ** അറിയപ്പെടുന്നത്. ഇന്ന് വരെ മോക്രോപ്രൊസസ്സർ രംഗം പുരോഗമിച്ചത് മൂർ നിയമത്തെ സാധൂകരിക്കും വിധമായിരുന്നു. റോബർട്ട് നോയ്സിനോടൊപ്പം ഇൻറൽ എന്ന കമ്പനിക്ക് തുടക്കമിട്ടത് പ്രധാന സംഭവമായിരുന്നു.

## ജീവിത രേഖ
1929-ജനുവരി 3-ആം തീയതി ജനിച്ച ഗോർഡൻമൂർ കാലിഫോർണിയ സർവ്വകലാശാലയിൽ നിന്നും രസതന്ത്രത്തിൽ ബിരുദം എടുത്തശേഷം കാലിഫോർണിയാ ഇൻസ്റ്റിട്യൂട്ട്‌ ഓഫ്‌ ടെക്‌നോളജിയിൽ നിന്നും ഭൗതിക-രസതന്ത്രത്തിൽ ഗവേഷണബിരുദവും കരസ്ഥമാക്കി. 1968-ജൂലൈയിൽ റോബർട്ട്‌ നോയിസുമായി ചേർന്ന്‌ ഇന്റൽ കോർപ്പറേഷൻ സ്ഥാപിക്കുന്നതുവരെ 11 വർഷക്കാലം ഡോ. ഗോർഡൻ മൂർ ഫെയർ ചൈൽഡിൽ ജോലി നോക്കി. റോബർട്ട്‌ നോയിസ്‌ നേരത്തെ 1959-ൽ ജാക്ക്‌ കിൽബിയുമായി ചേർന്ന്‌ ഇന്റഗ്രേറ്റഡ്‌ സർക്യൂട്ട്‌ ചിപ്പ്‌ കണ്ടുപിടിച്ചിരുന്നു. റോബർട്ട്‌ നോയിസിന്റേയും ഗോർഡൻമൂറിന്റേയും ഒത്തുചേരൽ ഇന്റലിനും കംപ്യൂട്ടർ ലോകത്തിനും നിസ്‌തുലസംഭാവനകൾ നൽകിയ തുടക്കമായിരുന്നു. 1971-ൽ 2300 ട്രാൻസിസ്റ്റർ ഉൾക്കൊള്ളുന്ന ഇന്റലിന്റെ ആദ്യ മൈക്രോ പ്രോസസർ ഇന്റൽ 4004 പുറത്തിറങ്ങി.  ഗോർഡൻമൂർ തുടക്കത്തിൽ ഇന്റലിന്റെ എക്‌സിക്യൂട്ടിവ്‌ പ്രസിഡന്റായിരുന്നു.പിന്നീട്‌ പ്രസിഡന്റും ചീഫ്‌ എക്‌സിക്യൂട്ടീവ്‌ ഓഫീസറുമായി.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1929-ൽ ജനിച്ചവർ

വർഗ്ഗം:2023-ൽ മരിച്ചവർ
നേപ്പാളി ഭാഷ

നേപ്പാൾ, ഭൂട്ടാൻ എന്നിവിടങ്ങളിലും ഇന്ത്യയിൽ സിക്കിം(3,38,606), പശ്ചിമ ബംഗാൾ(10,22,725),ആസ്സാം(5,64,790), ഉത്തർപ്രദേശ്(2,63,982) എന്നിവിടങ്ങളിലും സംസാരിക്കപ്പെടുന്ന ഇന്തോ-ആര്യൻ കുടുംബത്തിൽ‌പ്പെട്ട ഭാഷയാണ്‌  **നേപ്പാളി ഭാഷ**. ലോകമെമ്പാടുമായി 1,72,09,255 പേർ മാതൃഭാഷയായി സംസാരിക്കുന്ന ഈ ഭാഷ നേപ്പാളിലെ പ്രധാനഭാഷയും 1,10,53,255 പേരുടെ സംസാരഭാഷയുമാണ്‌ . ദേവനാഗരി ലിപിയിൽ‌ എഴുതപ്പെടുന്ന ഈ ഭാഷക്ക്  ഗൂർക്കാലി(ഗൂർഖകളുടെ ഭാഷ), പർവ്വതീയ(പർവ്വതപ്രദേശത്തെ ഭാഷ), ഖാസ്‌കുര (കർണാലി-ഭേരി നദീതടത്തിലെ ഖാസ് വംശജരുടെ ഭാഷ) എന്നീ അപരനാമങ്ങളുമുണ്ട്‌.

## അവലംബം


## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:നേപ്പാളിലെ ഭാഷകൾ
വർഗ്ഗം:ഭൂട്ടാനിലെ ഭാഷകൾ
വർഗ്ഗം:നേപ്പാളി ഭാഷ
വർഗ്ഗം:ദേവനാഗരി
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:നേപ്പാളിന്റെ ദേശീയ പ്രതീകങ്ങൾ
വിസ

ഒരു വ്യക്തിക്ക് ഒരു നിശ്ചിത സമയത്തേക്കോ ഒരു സുനിശ്ചിത ഉദ്ദേശ കാര്യത്തിനോ ഒരു രാജ്യത്ത് തങ്ങാൻ ആ രാജ്യം നൽകുന്ന അനുമതിയേയാണ് **വിസ** എന്ന് പറയുന്നത്. ഒരു വിസ സാധാരണയായി മുദ്രകുത്തുന്നത് അല്ലെങ്കിൽ ഒട്ടിക്കുന്നത് പാസ്പോർട്ടിലാണ്. ചില പ്രത്യേക സമയങ്ങളിൽ വിസ പ്രത്യേക പേപ്പറിലും നൽകാറുണ്ട്. അധിക രാജ്യങ്ങളിലും വിദേശികൾക്ക് രാജ്യത്തേക്ക് കടക്കാൻ വ്യക്തിക്ക് പൌരത്വമുള്ള രാജ്യത്തിന്റെ നിയമാനുസ്യതമായ പാസ്പോർട്ട് ആവശ്യമാണ്.

## ചരിത്രം
പാസ്‌പോർട്ടുകളുടെ ചരിത്രത്തിന് നൂറ്റാണ്ടുകൾ പഴക്കമുണ്ട്. ഓരോ പ്രദേശങ്ങളിലൂടെയും സുരക്ഷിതമായ യാത്ര ഉറപ്പാക്കാൻ ഉപയോഗിച്ചിരുന്ന ആദ്യകാല യാത്രാ രേഖകളിൽ നിന്നാണ് ഇത് ഉത്ഭവിച്ചത്. പാസ്‌പോർട്ട് പോലുള്ള രേഖയെക്കുറിച്ചുള്ള ഏറ്റവും പഴക്കമേറിയ പരാമർശങ്ങളിലൊന്ന് ബിസി 445-ൽ പേർഷ്യയിൽ നിന്നുള്ളതാണ്. അവിടെ സുരക്ഷിതമായ യാത്രയ്ക്കായി ഉദ്യോഗസ്ഥർക്ക് രാജാവ് കത്തുകൾ നൽകിയിരുന്നു. ചൈനയിലെ ഹാൻ രാജവംശത്തിന്റെ കാലത്ത്, യാത്രക്കാരുടെ വ്യക്തിത്വം പരിശോധിക്കാൻ ചെക്ക്‌പോസ്റ്റുകളിൽ രേഖകൾ ആവശ്യമായിരുന്നു. മധ്യകാല യൂറോപ്പിൽ, ഭരണാധികാരികൾ യാത്രക്കാരെ സംരക്ഷിക്കുന്ന "സുരക്ഷിതമായ സ്വഭാവ" കത്തുകൾ പുറപ്പെടുവിച്ചു. 1414-ൽ, ഇംഗ്ലണ്ടിലെ ഹെൻറി അഞ്ചാമൻ രാജാവിന്റെ ഭരണകാലത്ത്, പാസ്‌പോർട്ടുകൾ കൂടുതൽ ഔപചാരികമായി മാറുകയും വിദേശികൾക്കും പൗരന്മാർക്കും ഇംഗ്ലണ്ടിനുള്ളിൽ സുരക്ഷിതമായി സഞ്ചരിക്കാൻ ഇത് അനുവദിക്കുകയും ചെയ്തു. വ്യാവസായിക വിപ്ലവം മൂലം 19-ാം നൂറ്റാണ്ടിൽ അന്താരാഷ്ട്ര യാത്രയിൽ വർദ്ധനവുണ്ടായതോടെ കുടിയേറ്റ തൊഴിലാളികളുടെ സഞ്ചാരം നിയന്ത്രിക്കുകയെന്ന ലക്ഷ്യത്തോടെ രാജ്യങ്ങൾ പാസ്‌പോർട്ടുകൾ വ്യാപകമായി ഉപയോഗിച്ചുതുടങ്ങി.

## അവലംബം

വർഗ്ഗം:അന്താരാഷ്ട്ര യാത്രാ രേഖകൾ
വർഗ്ഗം:വിസകൾ
റോബർട്ട് നോയ്സ്

**റോബർട്ട് നോയ്സ്** (ജനനം:1928 മരണം:1990) സിലിക്കൺ വാലിയുടെ മേയർ എന്നായിരുന്നു റോബർട്ട് നോയ്സ് അറിയപ്പെട്ടിരുന്നത്. 1968-ൽ സഹപ്രവർത്തകനായ ഗോർഡൻ മൂറിനൊപ്പമാണ് നോയ്സ്  ലോകപ്രശസ്തമായ ഇന്റൽ കോർപ്പറേഷന് തുടക്കം കുറിച്ചത്. ഇൻറഗ്രേറ്റ്ഡ് സർക്യൂട്ടിന്റെ പിതാവായി ജാക്ക് കിൽബിയോടൊപ്പം തന്നെ നോയ്സും അംഗീകരിക്കപ്പെടുന്നു. ഷോക്ലി സെമി കണ്ടക്ടർ കമ്പനിയിൽ ജോലി ചെയത നോയ്സ് ചില സഹപ്രവർത്തകരുമായി ചേർന്ന് 1957 ൽ ഫെയർചൈൽഡ് സെമികണ്ടക്ടർ രൂപവത്കരിച്ചു. പേഴ്‌സണൽ കമ്പ്യൂട്ടർ വിപ്ലവത്തിന് ആക്കം കൂട്ടുകയും സിലിക്കൺ വാലിക്ക് അതിന്റെ പേര് നൽകുകയും ചെയ്ത ആദ്യത്തെ മോണോലിത്തിക്ക് ഇന്റഗ്രേറ്റഡ് സർക്യൂട്ട് അല്ലെങ്കിൽ മൈക്രോചിപ്പ് യാഥാർത്ഥ്യമാക്കിയതിന്റെ ബഹുമതിയും അദ്ദേഹത്തിനുണ്ട്.
## മുൻകാലജീവിതം
1927 ഡിസംബർ 12-ന് അയോവയിലെ ബർലിംഗ്ടണിൽ റവ. റാൽഫ് ബ്രൂസ്റ്റർ നോയ്‌സിന്റെ നാല് ആൺമക്കളിൽമൂന്നാമനായി നോയ്‌സ് ജനിച്ചു. അദ്ദേഹത്തിന്റെ പിതാവ് ഡോൺ കോളേജ്, ഒബർലിൻ കോളേജ്, ചിക്കാഗോ തിയോളജിക്കൽ സെമിനാരി എന്നിവിടങ്ങളിൽ നിന്ന് ബിരുദം നേടി, കൂടാതെ റോഡ്‌സ് സ്കോളർഷിപ്പിനും നാമനിർദ്ദേശം ചെയ്യപ്പെട്ടു.

അദ്ദേഹത്തിന്റെ അമ്മ, ഹാരിയറ്റ് മെയ് നോർട്ടൺ, ഒരു കോൺഗ്രിഗേഷൻ പുരോഹിതനായ റവ. മിൽട്ടൺ ജെ. നോർട്ടന്റെയും ലൂയിസ് ഹില്ലിന്റെയും മകളായിരുന്നു. അവർ ഒബർലിൻ കോളേജിൽ നിന്ന് ബിരുദം നേടിയിരുന്നു, വിവാഹത്തിന് മുമ്പ്, ഒരു മിഷനറി ആകാൻ അവർ ആഗ്രഹിച്ചിരുന്നു.മാധ്യമപ്രവർത്തകനായ ടോം വുൾഫ് അവരെ വിശേഷിപ്പിച്ചത് "ആജ്ഞാശക്തിയുള്ള ഒരു ബുദ്ധിമതിയായ സ്ത്രീ" എന്നാണ്.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎
## അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1927-ൽ ജനിച്ചവർ
ടെഡ് ഹോഫ്

**ടെഡ് ഹോഫ്** (ജനനം:1937). ആദ്യത്തെ മൈക്രൊപ്രൊസസ്സറായ ഇന്റൽ 4004 ന്റെ രൂപകല്പ്പന നിർവഹിച്ച ശാസ്ത്രജ്ഞനാണ് **മാർസിയൻ എഡ്വാർഡ് ഹോഫ്** എന്ന **ടെഡ് ഹോഫ്**. മൈക്രൊപ്രൊസസ്സർ വ്യവസായത്തിന് തുടക്കം കുറിച്ചതും ഹോഫാണ്. പേഴ്സണൽ കമ്പ്യൂട്ടർ വിപ്ലവത്തിന് വിത്ത് പാകിയതും മൈക്രൊപ്രൊസസ്സറുകളായിരുന്നു. ഇൻറൽ പുറത്തിറക്കിയ പല വിഖ്യാതമായ മൈക്രൊപ്രൊസസ്സറുകൾക്കും നേതൃത്വം നൽകിയത് ഹോഫായിരുന്നു.
## വിദ്യാഭ്യാസവും തൊഴിൽ ചരിത്രവും
1958-ൽ റെൻസെലേർ പോളിടെക്‌നിക് ഇൻസ്റ്റിറ്റ്യൂട്ടിൽ നിന്ന് ഇലക്ട്രിക്കൽ എഞ്ചിനീയറിംഗിൽ ഹോഫ് ബിരുദം നേടി. തന്റെ ബിരുദ പഠനത്തിന്റെ വേനൽക്കാലത്ത് ന്യൂയോർക്കിലെ റോച്ചസ്റ്ററിലെ ജനറൽ റെയിൽവേ സിഗ്നൽ കോർപ്പറേഷനിൽ നടത്തിയ ജോലിയുടെ അടിസ്ഥാനത്തിൽ അദ്ദേഹം തന്റെ ആദ്യത്തെ രണ്ട് പേറ്റന്റുകൾക്കായി അപേക്ഷിച്ചു.സ്റ്റാൻഫോർഡ് സർവ്വകലാശാലയിൽ ചേരുന്നതിന് അദ്ദേഹത്തിന് നാഷണൽ സയൻസ് ഫൗണ്ടേഷൻ ഫെലോഷിപ്പ് നേടി. അദ്ദേഹത്തിന്റെ പിഎച്ച്.ഡി പ്രബന്ധത്തിന്റെ ഭാഗമായി, ബെർണാഡ് വിഡ്രോവിനൊപ്പം പ്രവർത്തിച്ച്, ലീസ്റ്റ് മീൻ സ്ക്വയർ ഫിൽട്ടർ(Least mean squares filter)കണ്ടുപിടിച്ചു.

ഹോഫ് 1968-ൽ ഇന്റലിൽ 12-ാം നമ്പർ ജീവനക്കാരനായി ചേർന്നു, കൂടാതെ ആർക്കിടെച്ചറൽ ഐഡിയ ഉപയോഗിച്ച് വൈവിധ്യമാർന്ന ഇഷ്‌ടാനുസൃതമായി രൂപകൽപ്പന ചെയ്‌ത സർക്യൂട്ടുകൾക്കും, 1969-ൽ സ്റ്റാൻലി മസറുമായി ചേർന്ന് രൂപപ്പെടുത്തിയ ഒരു ഇൻസ്ട്രക്ഷൻ സെറ്റിനും പകരമായി "യൂണിവേഴ്‌സൽ പ്രോസസർ" എന്ന ആശയം കൊണ്ടുവന്നതിന്റെ ബഹുമതിയും അദ്ദേഹത്തിനുണ്ട്. ഇന്റൽ 4004 1970-കളുടെ തുടക്കത്തിൽ മൈക്രോപ്രൊസസർ വിപ്ലവത്തിന് തുടക്കമിട്ട ചിപ്പായിരുന്നു. 1970-1971 കാലഘട്ടത്തിൽ പദ്ധതിക്ക് നേതൃത്വം നൽകിയ ഫെഡറിക്കോ ഫാഗിൻ ആണ് സിലിക്കൺ-ഗേറ്റ് ഡിസൈൻ മെത്തഡോളജിയുടെയും യഥാർത്ഥ ചിപ്പ് രൂപകൽപ്പന വികസിപ്പിച്ചെടുത്തത്. ബിസികോമി(Busicom)ൽ നിന്നുള്ള മസതോഷി ഷിമ ലോജിക്ക് ഡിഫൈൻ ചെയതു. 
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1937-ൽ ജനിച്ചവർ
ആളാർ

മലപ്പുറം ജില്ലയിലെ പെരിന്തൽമണ്ണ താലൂക്കിൽ‌ മാത്രമുള്ള ഒരു ആദിവാസിവർഗ്ഗമാണ് **ആളാർ**. ഗുഹകളിൽ പാർക്കുന്നവർ എന്നാണ് ആളാർ എന്ന വാക്കിന്റെ അർത്ഥം എന്ന് കരുതപ്പെടുന്നു. ചാത്തന്മാർ എന്നറിയപ്പെടാനാണ് ഇവർക്കിഷ്ടം. കേരളത്തിലെ ഏറ്റവും പ്രാചീന വർഗ്ഗങ്ങളിൽ ഒന്നാണിവർ. ജനസംഖ്യ വളരെ കുറവാണ്. തമിഴും തുളുവും കലർന്നതാണ് ഇവരുടെ ഭാഷ. 

പ്രാകൃതമായ ജീവിതരീതിയാണ് അളാരുടേത്. കാട്ടിൽ അലഞ്ഞുനടന്ന് ചത്ത മൃഗങ്ങളുടെ മാംസം പോലും ഇവർ ആഹാരമാക്കാറുണ്ട്. ഒരിടത്തും സ്ഥിരതാമസമാക്കാത്ത ഇവർ പാറകളിലും ഗുഹകളിലും മരങ്ങളിലുമൊക്കെയാണ് ജീവിക്കുന്നത്. കുരങ്ങന്മാരെ പിടിക്കുന്നതിൽ വിദഗ്ദ്ധരാണിവർ. പട്ടികളെ വളർത്തുന്നതിൽ വലിയ കമ്പമാണ് ആളാർക്ക്.
ആൻ വാംഗ്

**ആൻ വാംഗ്** (ചൈനീസ്: 王安; pinyin: Wáng Ān; ജനനം:1920 മരണം:1990) കമ്പ്യൂട്ടർ ലോകത്തെ ദീർഘദർശിയായ പ്രതിഭയും സംരംഭകനുമായിരുന്നു **ആൻ വാംഗ്**. ഡെസ്ക്‌ടോപ്പ് കാൽകുലേറ്ററുകളായിരുന്നു പ്രധാന ഉല്പ്പന്നം.മാഗനറ്റിക് കോർ മെമ്മറി,പൾസ് ട്രാൻസ്ഫർ കണ്ട്രോളിംഗ് ഡിവൈസ് എന്നിവയും വാംഗിന്റെ സൃഷ്ടിയാണ്. 1980 കൾ വരെ കമ്പ്യൂട്ടർ മേഖലയിലെ പ്രമുഖ സ്ഥാപനമായിരുന്ന വാംഗ് ലബോറട്ടറിസ് നിരവധി ഉപകരണങ്ങൾ കമ്പ്യൂട്ടർ മേഖലക്ക് സമ്മാനിച്ചിട്ടുണ്ട്. VS വാംഗ് എന്ന പേരിൽ കമ്പ്യൂട്ടറുകളും ലാബ് കൊണ്ടുവന്നു.
## ആദ്യകാല ജീവിതവും കരിയറും
സുഷൗ (സൂചോ) പ്രിഫെക്ചറിലെ കുൻഷൻ കൗണ്ടി സ്വദേശിയായ അദ്ദേഹം ചൈനയിലെ ഷാങ്ഹായിലാണ് ജനിച്ചത്. അദ്ദേഹത്തിന്റെ പിതാവ് ഷാങ്ഹായ്ക്ക് പുറത്തുള്ള ഒരു പ്രാഥമിക വിദ്യാലയത്തിൽ ഇംഗ്ലീഷ് പഠിപ്പിച്ചു, അമ്മ സെൻ വാൻ (ചിയാൻ) വാങ് ഒരു വീട്ടമ്മയായിരുന്നു. 1940-ൽ ഷാങ്ഹായ് ജിയാവോ ടോങ് യൂണിവേഴ്സിറ്റിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടി. 1948-ൽ അപ്ലൈഡ് ഫിസിക്സിൽ പിഎച്ച്ഡി നേടി ഹാർവാർഡ് യൂണിവേഴ്സിറ്റിയിൽ ബിരുദാനന്തര ബിരുദം നേടുന്നതിനായി 1945 ജൂണിൽ അദ്ദേഹം അമേരിക്കയിലേക്ക് കുടിയേറി. ബിരുദം നേടിയ ശേഷം, അദ്ദേഹം ഹാർവാർഡിൽ ഹോവാർഡ് ഐക്കനുമായി ചേർന്ന് ഐക്കന്റെ ആദ്യത്തെ പൂർണ്ണ ഇലക്ട്രോണിക് കമ്പ്യൂട്ടറായ മാർക്ക് IV-ന്റെ രൂപകൽപ്പന നടത്തി. പേറ്റന്റ് ലഭിക്കുന്നതിന് മുമ്പ് അസുഖം ബാധിച്ച ചൈനയിൽ നിന്നുള്ള സഹപാഠിയായ വേ-ഡോംഗ് വൂവിനൊപ്പം പൾസ് ട്രാൻസ്ഫർ കൺട്രോളിംഗ് ഉപകരണം വാങ് കണ്ടുപിടിച്ചു. പുതിയ ഉപകരണം റൈറ്റ് ആഫ്റ്റർ റീഡ് സാധ്യമാക്കി, ഇത് മാഗ്നറ്റിക് കോർ മെമ്മറിയായി മാറി. 1951-ൽ ഹാർവാർഡ് കമ്പ്യൂട്ടർ ഗവേഷണത്തോടുള്ള പ്രതിപത്തി കുറയുകയും, പിന്നീട് സ്വന്തം എഞ്ചിനീയറിംഗ് ബിസിനസ്സ് തുടങ്ങാൻ വാങ്ങിനെ പ്രേരിപ്പിച്ചു.
## വാങ് ലബോറട്ടറികൾ
വാങ് 1951 ജൂണിൽ ഒരു ഏക ഉടമസ്ഥതയായി വാങ് ലബോറട്ടറീസ് സ്ഥാപിച്ചു. ആദ്യ വർഷം കാര്യമായ സമ്പത്തൊന്നും ഇല്ലായിരുന്നു, കമ്പനിയുടെ മൂന്നിലൊന്ന് മെഷീൻ ടൂൾസ് നിർമ്മാതാക്കളായ വാർണർ & സ്വാസി കമ്പനിക്ക് വിറ്റ് വാങ് 50,000 ഡോളർ പ്രവർത്തന മൂലധനം സമാഹരിച്ചു.

1955-ൽ, കോർ മെമ്മറി പേറ്റന്റ് ഇഷ്യൂ ചെയ്തപ്പോൾ, വാങ് അത് ഐബിഎമ്മിന് 500,000 ഡോളറിന് വിൽക്കുകയും സ്‌കൂൾമേറ്റ് ആയ ജി യാവോ ചു(Ge-Yao Chu)-യ്‌ക്കൊപ്പം വാങ് ലബോറട്ടറി സംയോജിപ്പിക്കുകയും ചെയ്തു. കമ്പനി സാവധാനത്തിൽ വളരുകയും 1964-ൽ വിൽപ്പന 1,000,000 ഡോളറിലെത്തി. ഗ്രൂപ്പ് ഉപയോഗത്തിനായി റിമോട്ട് ടെർമിനലുകളുള്ള ഒരു കേന്ദ്രീകൃത കാൽക്കുലേറ്റർ ഉൾപ്പെടെ ഡിജിറ്റൽ ഡിസ്പ്ലേകളുള്ള ഡെസ്ക്ടോപ്പ് ഇലക്ട്രോണിക് കാൽക്കുലേറ്ററുകൾ വാങ് നിർമ്മിക്കാൻ തുടങ്ങി.

1970 ആയപ്പോഴേക്കും കമ്പനിക്ക് 27 മില്യൺ ഡോളറിന്റെ വിൽപ്പനയും 1,400 ജീവനക്കാരും ഉണ്ടായിരുന്നു. 1974-ൽ അവർ വേഡ് പ്രോസസറുകൾ നിർമ്മിക്കാൻ തുടങ്ങി, ഇതിനകം പ്രചാരത്തിലുള്ള ഒരു ഉപയോക്താവിന്, ഒരു കാസറ്റ് അടിസ്ഥാനമാക്കിയുള്ള ഉൽപ്പന്നമായ സെറോക്‌സ് റെഡാക്‌ട്രോൺ വേഡ് പ്രോസസർ പകർത്തുകയും ചെയ്തു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1920-ൽ ജനിച്ചവർ
ബട്ലർ ലാപ്സൺ

മൈക്രോസോഫ്റ്റിലെ സോഫ്റ്റ്‌വേർ ആർകിടെക്റ്റും MIT യിൽ കമ്പ്യൂട്ടർ സയൻസ് ആൻഡ് ഇലക്ട്രിക്കൽ എഞ്ചിനിയറിംഗ് വിഭാഗത്തിൽ പ്രൊഫസറുമാണ് **ബട്ട്ലർ ലാപ്സൺ** (ജനനം:1943)‍. കമ്പ്യൂട്ടർ ആർകിടെച്ചർ, ലോക്കൽ ഏരിയ നെറ്റ്വർക്ക്, റാസ്റ്റർ പ്രിൻറർ, പേജ് ഡിസ്ക്രിപ്ഷൻ ലാംഗ്വജുകൾ ,ഓപ്പറേറ്റിംഗ് സിസ്റ്റംസ്,റിമോട്ട് പ്രൊസീജിയർ കാൾ,ഫാൾട്ട് ടോളറൻറ് കമ്പ്യൂട്ടിംഗ്, കമ്പ്യൂട്ടർ സെക്യൂരിറ്റി എന്നീ മേഖലകളിൽ അനേകം സംഭാവനകൾ ലാപ്സൺ നൽകിയിട്ടുണ്ട്.
## കരിയറും ഗവേഷണവും

1960-കളിൽ, ലാംപ്‌സണും മറ്റുള്ളവരും യുസി ബെർക്ക്‌ലിയിലെ പ്രോജക്റ്റ് ജെനിയുടെ ഭാഗമായിരുന്നു. 1965-ൽ, നിരവധി പ്രോജക്റ്റ് ജെനി(GENIE) അംഗങ്ങൾ, പ്രത്യേകിച്ച് ലാംപ്‌സണും പീറ്റർ ഡ്യൂഷും, സയന്റിഫിക് ഡാറ്റ സിസ്റ്റത്തിന്റെ എസ്ഡിഎസ്(SDS) 940 കമ്പ്യൂട്ടറിനായി ബെർക്ക്‌ലി ടൈംഷെയറിംഗ് സിസ്റ്റം വികസിപ്പിച്ചെടുത്തു. ഡോക്ടറേറ്റ് പൂർത്തിയാക്കിയ ശേഷം, ലാംപ്സൺ യുസി ബെർക്ക്‌ലിയിൽ അസിസ്റ്റന്റ് പ്രൊഫസറായും (1967-1970) കമ്പ്യൂട്ടർ സയൻസിന്റെ അസോസിയേറ്റ് പ്രൊഫസറായും (1970-1971) തുടർന്നു. കുറച്ചുകാലം, ബെർക്ക്‌ലി കമ്പ്യൂട്ടർ കോർപ്പറേഷന്റെ (1969-1971) സിസ്റ്റം ഡെവലപ്‌മെന്റ് ഡയറക്ടറായും അദ്ദേഹം ഒരേസമയം സേവനമനുഷ്ഠിച്ചു.

1971-ൽ, ലാംപ്സൺ സെറോക്സ് പാർക്കിന്റെ(PARC) സ്ഥാപക അംഗങ്ങളിൽ ഒരാളായി, അവിടെ അദ്ദേഹം കമ്പ്യൂട്ടർ സയൻസ് ലബോറട്ടറിയിൽ (CSL) ഒരു പ്രധാന ശാസ്ത്രജ്ഞനായും (1971-1975) സീനിയർ റിസർച്ച് ഫെലോയായും (1975-1983) ജോലി ചെയ്തു. പേഴ്‌സണൽ കമ്പ്യൂട്ടറിനെക്കുറിച്ചുള്ള അദ്ദേഹത്തിന്റെ പ്രസിദ്ധമായ കാഴ്ചപ്പാട് 1972-ലെ "എന്തുകൊണ്ട് ആൾട്ടോ?" എന്ന മെമ്മോയിൽ പകർത്തിയിട്ടുണ്ട്. 1973-ൽ, മൂന്ന്-ബട്ടൺ മൗസും പൂർണ്ണ പേജ് വലിപ്പമുള്ള മോണിറ്ററും ഉള്ള സെറോക്സ് ആൾട്ടോ സൃഷ്ടിച്ചു. "കാനോനിക്കൽ" ജിയുഐ(GUI)പ്രവർത്തന രീതിയായി മാറിയതിന്റെ അടിസ്ഥാനത്തിൽ ഇത് ഇപ്പോൾ ആദ്യത്തെ യഥാർത്ഥ പേഴ്സണൽ കമ്പ്യൂട്ടറായി കണക്കാക്കപ്പെടുന്നു.

"ഡോൾഫിൻ" (സെറോക്സ് 1100 LISP മെഷീനിൽ ഉപയോഗിക്കുന്നു), "ഡൊറാഡോ" (സെറോക്സ് 1132 LISP മെഷീനിൽ ഉപയോഗിക്കുന്നു) എന്നിവയൊഴികെ സെറോക്സ് പാർക്ക്(PARC)-ൽ നിർമ്മിച്ച തുടർന്നുള്ള എല്ലാ കമ്പ്യൂട്ടറുകളും ലാംപ്സൺ എഴുതിയ "വൈൽഡ് ഫ്ലവർ" എന്ന ബ്ലൂപ്രിന്റാണ് ഉപയോഗിച്ചത്. ഇതിൽ ഡി-സീരീസ് മെഷീനുകൾ ഉൾപ്പെടുന്നു: "ഡാൻഡെലിയോൺ" (സെറോക്സ് സ്റ്റാറിലും സെറോക്സ് 1108 LISP മെഷീനിലും ഉപയോഗിക്കുന്നു), "ഡാൻഡെറ്റിഗർ" (സെറോക്സ് 1109 LISP മെഷീനിൽ ഉപയോഗിക്കുന്നു), "ഡേബ്രേക്ക്" (സെറോക്സ് 6085), "ഡിസെൻട്ര " (വിവിധ പ്രത്യേക ഹാർഡ്‌വെയർ ഉപകരണങ്ങൾ നിയന്ത്രിക്കാൻ ആന്തരികമായി ഉപയോഗിക്കുന്നു).

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1943-ൽ ജനിച്ചവർ
ഡൊണാൾഡ് കനൂത്ത്

**ഡൊണാൾഡ് എർവിൻ കനൂത്ത്** (Donald Knuth - ഉച്ചാരണം : ഡൊണാൾഡ് കനൂത്ത്) (ജനനം: ജനുവരി 10, 1938) ഗണിതശാസ്ത്ര സംബന്ധമായ ലേഖനങ്ങളും പുസ്തകങ്ങളും മറ്റും കമ്പ്യൂട്ടറിൽ ടൈപ്പ് സെറ്റ് ചെയ്യാൻ കഴിയുന്ന ടെക്ക് (TeX) എന്ന കമ്പ്യൂട്ടർ ഭാഷയുടെ സ്രഷ്ടാവാണ്.അനേകം പ്രോഗ്രാമുകൾ രചിക്കുകയുണ്ടായി, കമ്പ്യൂട്ടർ പ്രോഗ്രാമിംഗ് എന്ന ശാഖയുടെ ചരിത്രത്തിലെ പ്രധാന സംഭവങ്ങളിലൊന്നായിരുന്നു "ദി ആർട്ട് ഓഫ് കമ്പ്യൂട്ടർ പ്രോഗ്രാമിംഗ്" എന്ന പുസ്തകം.കമ്പ്യൂട്ടർ സയൻസ് എന്ന അക്കാഡമിക് മേഖലയുടെ തുടക്കവും കനൂത്തിന്റെ പ്രവർത്തനങ്ങൾ വഴിയായിരുന്നു എന്ന് പറയാം. സ്റ്റാൻഫോർഡ് യൂണിവേഴ്‌സിറ്റിയിലെ പ്രൊഫസർ എമറിറ്റസാണ്. അനൗപചാരികമായി കമ്പ്യൂട്ടർ സയൻസിന്റെ നോബൽ സമ്മാനമായി കണക്കാക്കപ്പെടുന്ന എസിഎം ട്യൂറിംഗ് അവാർഡ് 1974-ൽ ലഭിച്ചിട്ടുണ്ട്. "അൽഗരിത വിശകലനത്തിന്റെ പിതാവ്" എന്ന് ക്നൂത്തിനെ വിളിക്കുന്നു.

ആർട്ട് ഓഫ് കമ്പ്യൂട്ടർ പ്രോഗ്രാമിംഗ് എന്ന മൾട്ടി-വോളിയം കൃതിയുടെ രചയിതാവാണ് അദ്ദേഹം. അൽഗോരിതങ്ങളുടെ കമ്പ്യൂട്ടേഷണൽ കോമ്പിളിസിറ്റി യുടെ വിശകലനം നടത്തുന്നതിനും അതിനായി ചിട്ടപ്പെടുത്തിയ ഔപചാരിക ഗണിത സാങ്കേതിക വിദ്യകൾ വികസിപ്പിക്കുന്നതിനും അദ്ദേഹം സംഭാവന നൽകി. ഈ പ്രക്രിയയിൽ അദ്ദേഹം അസിംപ്റ്റോട്ടിക് നൊട്ടേഷനും ജനകീയമാക്കി. സൈദ്ധാന്തിക കമ്പ്യൂട്ടർ സയൻസിന്റെ വിവിധ ശാഖകളിലെ അടിസ്ഥാന സംഭാവനകൾക്ക് പുറമേ, ടെക്സ് കമ്പ്യൂട്ടർ ടൈപ്പ് സെറ്റിംഗ് സിസ്റ്റം, മെറ്റാഫോണ്ട്(METAFONT) ഫോണ്ട് ഡെഫനിഷൻ ലാംഗ്വേജ്, റെൻഡറിംഗ് സിസ്റ്റം, ടൈപ്പ്ഫേസുകളുടെ കമ്പ്യൂട്ടർ മോഡേൺ ഫാമിലി എന്നിവയുടെ സ്രഷ്ടാവാണ് ക്നൂത്ത്.

ഒരു എഴുത്തുകാരനും പണ്ഡിതനും എന്ന നിലയിൽ, പ്രോഗ്രാമിംഗിനുള്ള കഴിവ് പ്രോത്സാഹിപ്പിക്കുന്നതിനും സുഗമമാക്കുന്നതിനുമായി രൂപകൽപ്പന ചെയ്ത വെബ്(WEB), സിവെബ്(CWEB) കമ്പ്യൂട്ടർ പ്രോഗ്രാമിംഗ് സിസ്റ്റങ്ങൾ ക്നുത്ത് സൃഷ്ടിച്ചു, കൂടാതെ മിക്സ്/എംമിക്സ്(MIX/MMIX) ഇൻസ്ട്രക്ഷൻ സെറ്റ് ആർക്കിടെക്ചറുകൾ രൂപകൽപ്പന ചെയ്തു. യുണൈറ്റഡ് സ്റ്റേറ്റ്സ് പേറ്റന്റ് ആന്റ് ട്രേഡ്മാർക്ക് ഓഫീസിനോടും യൂറോപ്യൻ പേറ്റന്റ് ഓർഗനൈസേഷനോടും തന്റെ അഭിപ്രായം പ്രകടിപ്പിച്ചുകൊണ്ട്, സോഫ്റ്റ്‌വെയർ പേറ്റന്റ് അനുവദിക്കുന്നതിനെ ക്നൂത്ത് ശക്തമായി എതിർക്കുന്നു.
## ജീവചരിത്രം
### മുൻകാലജീവിതം
വിസ്കോൺസിനിലെ മിൽവാക്കിയിൽ എർവിൻ ഹെൻറി ക്നൂത്തിന്റെയും ലൂയിസ് മേരി ബോണിങ്ങിന്റെയും മകനായി ക്നൂത്ത് ജനിച്ചു. "മിഡ്‌വെസ്റ്റേൺ ലൂഥറൻ ജർമ്മൻ" എന്നാണ് അദ്ദേഹം തന്റെ പൈതൃകത്തെ വിശേഷിപ്പിക്കുന്നത്.  അദ്ദേഹത്തിന്റെ പിതാവ് ഒരു ചെറിയ പ്രിന്റിംഗ് ബിസിനസ്സിന്റെ ഉടമയായിരുന്നു, കൂടാതെ ബുക്ക് കീപ്പിംഗ് പഠിപ്പിക്കുകയും ചെയ്തു. മിൽവാക്കി ലൂഥറൻ ഹൈസ്‌കൂളിലെ വിദ്യാർത്ഥിയായ ഡൊണാൾഡ് പ്രശ്‌നങ്ങൾ പരിഹരിക്കാനുള്ള  വഴികളെക്കുറിച്ച് ചിന്തിച്ചു. ഉദാഹരണത്തിന്, എട്ടാം ക്ലാസ്സിൽ, "സീഗ്ലറുടെ ജയന്റ് ബാർ" ലെ അക്ഷരങ്ങൾ പുനഃക്രമീകരിക്കാൻ കഴിയുന്ന വാക്കുകളുടെ എണ്ണം കണ്ടെത്തുന്നതിനുള്ള ഒരു മത്സരത്തിൽ അദ്ദേഹം പ്രവേശിച്ചു; അത്തരം 2,500 വാക്കുകൾ ജഡ്ജിമാർ തിരിച്ചറിഞ്ഞു. വയറുവേദന നടിച്ച് സ്‌കൂളിൽ നിന്ന് മാറിനിൽക്കുകയും മറ്റൊരു വഴിക്ക് പ്രവർത്തിക്കുകയും ചെയ്‌തതോടെ, ക്നൂത്ത് ഒരു സംക്ഷിപ്‌ത നിഘണ്ടു ഉപയോഗിക്കുകയും ഓരോ നിഘണ്ടു എൻട്രിയും ഈ വാക്യത്തിലെ അക്ഷരങ്ങൾ ഉപയോഗിച്ച് രൂപപ്പെടുത്താമോ എന്ന് നോക്കുകയും ചെയ്തു. ഈ അൽഗോരിതം ഉപയോഗിച്ച്, അദ്ദേഹം 4,500-ലധികം വാക്കുകൾ തിരിച്ചറിഞ്ഞു, അങ്ങനെ ആ മത്സരത്തിൽ വിജയിച്ചു.  സമ്മാനമായി, സ്കൂളിന് ഒരു പുതിയ ടെലിവിഷനും അദ്ദേഹത്തിന്റെ എല്ലാ സഹപാഠികൾക്കും കഴിക്കാൻ ആവശ്യമായ മിഠായി ബാറുകളും ലഭിച്ചു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

## അവലംബം


വർഗ്ഗം:1938-ൽ ജനിച്ചവർ

വർഗ്ഗം:ജനുവരി 10-ന് ജനിച്ചവർ

വർഗ്ഗം:വിവരസാങ്കേതികവിദ്യാവിദഗ്ദ്ധർ
ഹാക്കൻ ലാൻസ്

**ഹാക്കൻ ലാൻസ്** (1947 നവംബർ 2 ന് എൻസ്‌കെഡെയിൽ ജനിച്ചു)ഒരു സ്വീഡിഷ് കണ്ടുപിടുത്തക്കാരനാണ്. അദ്ദേഹത്തിന് രണ്ട് പേറ്റന്റുകൾ ഉണ്ട്:
*ഒരു ഫ്രെയിംബഫറിനുള്ള മെമ്മറി കൺട്രോളർ: "ഡാറ്റ പ്രോസസ്സിംഗ് സിസ്റ്റവും കളർ ഗ്രാഫിക്സ് ഡിസ്പ്ലേയ്ക്കുള്ള ഉപകരണവും".ഈ 1979 പേറ്റന്റ് ഫയലിംഗ് സമയത്ത് മെമ്മറി കൺട്രോളറുകളുള്ള ഫ്രെയിംബഫർ വർഷങ്ങളോളം  ഉപയോഗത്തിലുണ്ടായിരുന്നു.
*ഒരു കാലിഗ്രാഫിക് ഡിസ്‌പ്ലേ "പ്രകാശ സെൻസിറ്റീവ് പ്രതലത്തിൽ ഒരു പാറ്റേൺ നിർമ്മിക്കുന്നതിനുള്ള ക്രമീകരണം"

കളർ മോണിട്ടർ, ഗ്ലോബൽ പൊസിഷനിംഗ് സിസ്റ്റം (GPS) എന്നീ സുപ്രധാന കണ്ടുപിടിത്തങ്ങളാണ് ഹാക്കൻ ലാൻസിനെ പ്രശസ്തനാക്കിയത്, ജി.പി.എസിന്റെ സൗകര്യം ഇന്ന് മൊബൈൽ ഫോണുകളിൽ വരെ ഇൻറഗ്രേറ്റ് ചെയ്യുന്നതിൽ എത്തിനിൽക്കുന്നു. ഭാവിയിൽ കാർ ഡ്രൈവർമാർക്ക് ഏറെ പ്രയോജനപ്പെടുമെന്ന് ഹാക്കൻ പ്രവചിച്ചിരുന്നു. ഹാക്കൻ നിർമ്മിച്ച ഒരു പോയിൻറിംഗ് ഡിവൈസ് മൗസിന്റെ ആദ്യരൂപമായി ഇതും പരിഗണിക്കുന്നു.
## എസ്.ടി.ഡി.എം.എ(STDMA)
ഒരു സെൽഫ് ഓർഗനൈസ്ഡ് ടൈം ഡിവിഷൻ മൾട്ടിപ്പിൾ ആക്സസ് (എസ്ടിഡിഎംഎ) ഡാറ്റാലിങ്ക് ഉപയോഗിക്കുന്ന ഒരു ട്രാക്കിംഗ് സിസ്റ്റത്തിന്റെ ഡിസൈനറാണ് ഹക്കൻ ലാൻസ്. എസ്.ടി.ഡി.എം.എ ഡാറ്റാലിങ്ക് നിലവിൽ ഓട്ടോമാറ്റിക് ഐഡന്റിഫിക്കേഷൻ സിസ്റ്റത്തിൽ (AIS) ഉപയോഗത്തിലുണ്ട്. 300 ടണ്ണോ അതിൽ കൂടുതലോ ടണ്ണുള്ള (ജിടി) അന്തർദേശീയ വോയേജിംഗ് കപ്പലുകളിലും വലിപ്പം കണക്കിലെടുക്കാതെ എല്ലാ യാത്രാ കപ്പലുകളിലും നിർബന്ധിതമായ ഒരു ഹ്രസ്വ ദൂര തീരദേശ ട്രാക്കിംഗ് സംവിധാനമാണ് എഐഎസ്(AIS).

ഓട്ടോമാറ്റിക് ഡിപൻഡന്റ് സർവൈലൻസ്-ബ്രോഡ്‌കാസ്റ്റിന് (ADS-B) നിർദ്ദേശിച്ചിട്ടുള്ള മൂന്ന് ഫിസിക്കൽ ലെയർ മോഡലുകളിലൊന്നായി എസ്.ടി.ഡി.എം.എ ഉപയോഗത്തിലുണ്ട്, ഇത് നടപ്പിലാക്കിക്കൊണ്ടിരിക്കുന്ന എയർ ട്രാഫിക് നിയന്ത്രണത്തിനായുള്ള കോ-ഓപ്പറേറ്റീവ് സർവെയലിൻസ് ടെക്നിക്ക് (cooperative surveillance technique) ഉപയോഗിച്ചാണ്.

എസ്.ടി.ഡി.എം.എ മാർക്കറ്റിംഗിൽ ശ്രദ്ധ കേന്ദ്രീകരിക്കുന്ന ജിപി&സി(GP&C) സിസ്റ്റംസ് ഇന്റർനാഷണൽ എബി(AB) എന്ന സ്വന്തം കമ്പനി ലാൻസിനുണ്ട്.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1947-ൽ ജനിച്ചവർ
കേരളത്തിലെ സംസ്ഥാനപാതകളുടെ പട്ടിക

{
  "type": "ExternalData",
  "service": "geoline",
  "properties": {
    "stroke": "#ff0000",
    "stroke-width": 2
  },
  "query": "# Roads in Kerala\nSELECT ?id ?idLabel\n(concat('', ?idLabel, '') as ?title)\nWHERE\n{\n?id wdt:P31 wd:Q269949 . # is a highway\n?id wdt:P17 wd:Q668 . # in India\n?id wdt:P16 wd:Q6640541 . # in List of SH in Kerala\nSERVICE wikibase:label { bd:serviceParam wikibase:language 'ml'}\n}"}

കേരളത്തിൽ സംസ്ഥാന പാതകളുടെയും പ്രധാന ജില്ലാ റോഡുകളുടെയും നിർമ്മാണത്തിനും അറ്റകുറ്റപ്പണികൾക്കും ഉത്തരവാദികളായ ഒരു പ്രധാന സംസ്ഥാന സർക്കാർ ഏജൻസിയാണ് കേരള പൊതുമരാമത്ത് വകുപ്പ് (KPWD). സംസ്ഥാനത്തെ എല്ലാ പ്രധാന ജില്ലാ റോഡുകളും സംസ്ഥാനപാതകളും കേരള സർക്കാർ പൊതുമരാമത്ത് വകുപ്പിന്റെ ഉടമസ്ഥതയിലാണ്. സംസ്ഥാനപാതകളുടെ നിർമ്മാണം, അറ്റകുറ്റപ്പണികൾ, തുടങ്ങി എല്ലാ ഉത്തരവാദിത്തവും പൊതുമരാമത്തു വകുപ്പിനാണ്. കേരളത്തിൽ മൊത്തം 72 സംസ്ഥാനപാതകൾ ആണുള്ളത്. (ഇതിൽ സംസ്ഥാനപാത SH 4, SH 13, SH 20, SH 24, SH 35 എന്നിവ ദേശീയ പാതകളായി നവീകരിച്ചു).

**കേരളത്തിലെ സംസ്ഥാനപാതകൾ**

## അവലംബം


വർഗ്ഗം:കേരളത്തിലെ സംസ്ഥാനപാതകൾ
ഗോർഡൻ ബെൽ

**ഗോർഡൻ ബെൽ** (ജനനം:1934)ഒരു അമേരിക്കൻ ഇലക്ട്രിക്കൽ എഞ്ചിനീയറും മാനേജരുമാണ്. 1960–1966 കാലഘട്ടത്തിൽ ഡിജിറ്റൽ എക്യുപ്‌മെന്റ് കോർപ്പറേഷന്റെ (ഡിഇസി) ആദ്യകാല ജീവനക്കാരനാണ്, മൈക്രൊസോഫ്റ്റിന്റെ ഗവേഷണ വിഭാഗത്തിലെ സീനിയർ ശാസ്ത്രജ്ഞനാണ്. ഡിജിറ്റൽ എക്യുപ്മെൻറ് കോർപ്പറേഷന്റെ വികസന വിപണന പ്രവർത്തനങ്ങളിൽ ബെൽ പ്രധാന പങ്ക് വഹിച്ചിട്ടുണ്ട്. ബെൽ അവരുടെ പല പിഡിപി(PDP) മെഷീനുകളും രൂപകൽപ്പന ചെയ്യുകയും പിന്നീട് വാക്സി(VAX)-ന്റെ വികസനത്തിന് മേൽനോട്ടം വഹിക്കുകയും ചെയ്തു, 1972-1983 എഞ്ചിനീയറിംഗ് വൈസ് പ്രസിഡന്റായി.  PDP-1 ന് വേണ്ടി ഇൻപുട്ട് ഔട്ട് പുട്ട് സിസ്റ്റം രൂപ കല്പ്പന ചെയ്തു. സംരംഭകൻ, നിക്ഷേപകൻ, 1986-1987 കാലഘട്ടത്തിൽ എൻഎസ്എഫി(NSF)ന്റെ കമ്പ്യൂട്ടിംഗ് ആൻഡ് ഇൻഫർമേഷൻ സയൻസ് ആൻഡ് എഞ്ചിനീയറിംഗ് ഡയറക്ടറേറ്റിന്റെ സ്ഥാപക അസിസ്റ്റന്റ് ഡയറക്ടർ എന്നീ നിലകളിൽ ബെൽ പ്രവർത്തിച്ചു. 1995 മുതൽ 2015 വരെ മൈക്രോസോഫ്റ്റിലുള്ള ബെൽ 'ടെലിപ്രസൻസ്' എന്ന മേഖലയിലുള്ള കമ്പ്യൂട്ടറുകളുടെ ഉപയോഗത്തെ പറ്റിയാണ് ഗവേഷണം നടത്തി.
## ആദ്യകാല ജീവിതവും വിദ്യാഭ്യാസവും
ഗോർഡൻ ബെൽ ജനിച്ചത് മിസോറിയിലെ കിർക്‌സ്‌വില്ലെയിലാണ്. കുടുംബ ബിസിനസായ ബെൽ ഇലക്ട്രിക്, വീട്ടുപകരണങ്ങൾ നന്നാക്കൽ, വീടുകളിൽ വയറിംഗ് നടത്തൽ എന്നിവയിൽ സഹായിച്ചുകൊണ്ടാണ് അദ്ദേഹം വളർന്നത്.

ബെല്ലിന് ബി.എസ്. (1956), എം.എസ്. (1957) എംഐടിയിൽ നിന്ന് ഇലക്ട്രിക്കൽ എഞ്ചിനീയറിംഗിലായിരുന്നു. തുടർന്ന് അദ്ദേഹം ഫുൾബ്രൈറ്റ് സ്‌കോളർഷിപ്പ് നേടുന്നതിനായി ഓസ്‌ട്രേലിയയിലെ ന്യൂ സൗത്ത് വെയ്‌ൽസ് യൂണിവേഴ്‌സിറ്റി ഓഫ് ടെക്‌നോളജിയിൽ (ഇപ്പോൾ UNSW) പോയി, അവിടെ അദ്ദേഹം കമ്പ്യൂട്ടർ ഡിസൈനിനെക്കുറിച്ച് പഠിപ്പിച്ചു, ഓസ്‌ട്രേലിയയിൽ എത്തിയ ആദ്യത്തെ കമ്പ്യൂട്ടറുകളിലൊന്ന് (UTECOM, ഒരു ഇംഗ്ലീഷ് ഇലക്ട്രിക് ഡ്യൂസ് എന്ന് വിളിക്കുന്നു) പ്രോഗ്രാം ചെയ്തു. തന്റെ ആദ്യ അക്കാദമിക് പേപ്പർ പ്രസിദ്ധീകരിച്ചു. യു.എസിലേക്ക് മടങ്ങിയ അദ്ദേഹം, പ്രൊഫസർ കെൻ സ്റ്റീവൻസിന്റെ കീഴിൽ എം.ഐ.ടി സ്പീച്ച് കമ്പ്യൂട്ടേഷൻ ലബോറട്ടറിയിൽ ജോലി ചെയ്തു, അവിടെ അദ്ദേഹം ആദ്യത്തെ അനാലിസിസ് ബൈ സിന്തസിസ് പ്രോഗ്രാം എഴുതി.
## കരിയർ
### ഡിജിറ്റൽ എക്യുപ്‌മെന്റ് കോർപ്പറേഷൻ
ഡെക്(DEC)സ്ഥാപകരായ കെൻ ഓൾസണും ഹാർലൻ ആൻഡേഴ്സണും 1960-ൽ അവരുടെ പുതിയ കമ്പനിയിലേക്ക് അദ്ദേഹത്തെ റിക്രൂട്ട് ചെയ്തു, അവിടെ അദ്ദേഹം ആദ്യത്തെ യുആർട്ട്(UART) ഉൾപ്പെടെയുള്ള പിഡിപി-1-ന്റെ ഐ/ഒ(I/O)സബ്സിസ്റ്റം രൂപകൽപ്പന ചെയ്തു. പിഡിപി-4, പിഡിപി-6 എന്നിവയുടെ ശില്പിയായിരുന്നു ബെൽ. മറ്റ് സംഭാവനകൾ പിഡിപി-5, പിഡിപി-11 യൂണിബസ്, ജനറൽ രജിസ്റ്റേഴ്സ് തുടങ്ങിയ ആർക്കിടെക്ചറുകളായിരുന്നു.

ഡെക്കിലെ പ്രവർത്തനത്തിന് ശേഷം, കമ്പ്യൂട്ടർ സയൻസ് പഠിപ്പിക്കാൻ ബെൽ 1966-ൽ കാർണഗീ മെലോൺ യൂണിവേഴ്‌സിറ്റിയിലേക്ക് പോയി, എന്നാൽ 1972-ൽ എഞ്ചിനീയറിംഗ് വൈസ് പ്രസിഡന്റായി ഡെക്കിലേക്ക് മടങ്ങി, അവിടെ ഡെക്കിന്റെ ഏറ്റവും വിജയകരമായ കമ്പ്യൂട്ടറായ വാക്‌സിന്റെ ചുമതല അദ്ദേഹത്തിനായിരുന്നു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1934-ൽ ജനിച്ചവർ

## അവലംബം
ടെഡ് നെൽസൺ

**ടെഡ് നെൽസൺ** (ജനനം:1937) ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും തത്ത്വചിന്തകനുമാണ് **തിയഡോർ ഹോം നെൽസൺ**, 1963-ൽ ഹൈപ്പർ ടെക്സ്റ്റ് , ഹൈപ്പർ മീഡിയ എന്നീ പ്രയോഗങ്ങൾ നെൽസൺ സംഭാവന ചെയ്തു, 1965-ൽ അവ പ്രസിദ്ധീകരിക്കുകയും ചെയ്തു. നെൽസന്റെ ലക്ഷ്യമാണ് വേൾഡ് വൈഡ് വെബ്ബിന്റെ രൂപത്തിൽ വന്നത്. നെൽസൺ രൂപകല്പ്പന ചെയ്ത അവസ്ഥയിലേക്ക് വേൾഡ് വൈഡ് വെബ്ബ് ഇപ്പോഴും ഉയർന്നിട്ടില്ല എന്ന് പറയാം. നെൽസൺ ഇപ്പോൾ സിഗ്സാഗ്(Zigzag) എന്ന പുതിയ സോഫ്റ്റ്വെയറിന്റെ പ്രവർത്തനത്തിൽ മുഴുകിയിരിക്കുകയാണ്. ട്രാൻസ്‌ക്ലൂഷൻ, വെർച്വാലിറ്റി, ഇന്റർട്വിംഗുലാരിറ്റി (ലിറ്റററി മെഷീനുകളിൽ) എന്നീ പദങ്ങൾ നെൽസൺ ഉപയോഗിച്ചു. 1997-ലെ ഫോബ്‌സ് പ്രൊഫൈൽ അനുസരിച്ച്, നെൽസൺ "ഒരു സൈറാനോ ഡി ബെർഗെറാക്ക് അല്ലെങ്കിൽ 'സോഫ്റ്റ്‌വെയറിന്റെ ഓർസൺ വെല്ലസ്' പോലെ ഒരു ലിറ്ററി റൊമാന്റിക് ആയി സ്വയം കാണുന്നു."
## ആദ്യകാല ജീവിതവും വിദ്യാഭ്യാസവും
എമ്മി അവാർഡ് നേടിയ സംവിധായകൻ റാൽഫ് നെൽസണിന്റെയും അക്കാദമി അവാർഡ് നേടിയ നടി സെലസ്റ്റ് ഹോമിന്റെയും മകനാണ് നെൽസൺ.അദ്ദേഹത്തിന്റെ മാതാപിതാക്കളുടെ വിവാഹം ജീവിതം ചുരുങ്ങിയ കാലത്തിനുള്ളിൽ അവസാനിച്ചു, അദ്ദേഹത്തെ കൂടുതലും വളർത്തിയത് മുത്തശ്ശിമാർ ആയിരുന്നു, ആദ്യം ചിക്കാഗോയിലും പിന്നീട് ഗ്രീൻവിച്ച് വില്ലേജിലും.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1937-ൽ ജനിച്ചവർ
ക്ലൈവ് സിൻക്ലയർ

thumb|250px
**സർ ക്ലൈവ് മാൾസ് സിങ്ക്ലയർ** (ജനനം:1940)ഒരു ബ്രിട്ടീഷ് സംരംഭകനും നിരവധി കണ്ടുപിടിത്തങ്ങളുടെ പിതാവുമാണ്.   കമ്പ്യൂട്ടിംഗ് വ്യവസായത്തിലെ ഒരു പയനിയർ എന്ന നിലയിലും 1970 കളിലും 1980 കളുടെ തുടക്കത്തിലും ഉപഭോക്തൃ ഇലക്ട്രോണിക്സ് വികസിപ്പിച്ച നിരവധി കമ്പനികളുടെ സ്ഥാപകൻ എന്ന നിലയിലും അറിയപ്പെടുന്നു.
ലോകത്തെ ആദ്യത്തെ ഇലക്ട്രോണിക പോകറ്റ് കാൽകുലേറ്റർ, ZX സ്പെക്ട്രം എന്ന കമ്പ്യൂട്ടർ എന്നിവ അവയിൽ ചിലതാണ്,മൈക്രോ എഫ്.എം റേഡിയോ,ആദ്യത്തെ പോക്കറ്റ് ടി.വി എന്നിവയും സിൻക്ലയുറുടെ റേഡിയോണിക്സ് ലിമിറ്റ്ഡ് എന്ന കമ്പനി പുറത്തിറക്കി. സിൻക്ലെയർ ഇസഡ്എക്സ്(ZX)80(100 പൗണ്ടിൽ താഴെ വിലയുള്ള യുകെയിലെ ആദ്യത്തെ മാസ് മാർക്കറ്റ് ഹോം കമ്പ്യൂട്ടർ)പുറത്തിറക്കി, ഈ കമ്പനി കൂടാതെ മറ്റ് നാലോളം കമ്പനികളും സിൻക്ലയർ സ്ഥാപിച്ചിട്ടുണ്ട്. ബ്രിട്ടീഷ്, യൂറോപ്യൻ ഹോം കമ്പ്യൂട്ടർ വ്യവസായത്തിന്റെ ആദ്യകാലങ്ങളിൽ സിൻക്ലെയർ റിസർച്ച് പരക്കെ അംഗീകരിക്കപ്പെട്ടിരുന്നു, അതുപോലെ തന്നെ ബ്രിട്ടീഷ് വീഡിയോ ഗെയിം വ്യവസായം വളർത്തിയെടുക്കാൻ സഹായിച്ചു.

സിൻക്ലെയർ റേഡിയോണിക്സ് ബ്ലാക്ക് വാച്ച് റിസ്റ്റ് വാച്ച്, സിൻക്ലെയർ വെഹിക്കിൾസ് സി5 ബാറ്ററി ഇലക്ട്രിക് വെഹിക്കിൾ, സിൻക്ലെയർ റിസർച്ച് ടിവി80 ഫ്ലാറ്റ്സ്ക്രീൻ സിആർടി(CRT) ഹാൻഡ്‌ഹെൽഡ് ടെലിവിഷൻ സെറ്റ് എന്നിവയുൾപ്പെടെ നിരവധി വാണിജ്യ പരാജയങ്ങളും സിൻക്ലെയറിന് ഉണ്ടായിരുന്നു. സി5 ന്റെ പരാജയവും കമ്പ്യൂട്ടർ വിപണി ദുർബലമായതും 1986 ഓടെ തന്റെ മിക്ക കമ്പനികളും വിൽക്കാൻ സിൻക്ലെയറിനെ നിർബന്ധിതനാക്കി. 2010-ഓടെ, സിൻക്ലെയർ വ്യക്തിഗത ഗതാഗതത്തിൽ ശ്രദ്ധ കേന്ദ്രീകരിച്ചു, എ-ബൈക്ക് ഉൾപ്പെടെ, യാത്രക്കാർക്കുള്ള മടക്കാവുന്ന സൈക്കിളായിരുന്നു അത് ഹാൻഡ്ബാഗ് ഒതുക്കാൻ സാധിക്കുന്നതാണ്.ഒരിക്കലും വിപണിയിൽ എത്തിയിട്ടില്ലാത്ത സി5 ഇലക്ട്രിക് വാഹനത്തിന്റെ പരിഷ്കരിച്ച പതിപ്പായ സിൻക്ലേർ എക്സ്-1(Sinclair X-1) അദ്ദേഹം വികസിപ്പിച്ചെടുത്തു.

യുകെയിലെ പേഴ്‌സണൽ കമ്പ്യൂട്ടർ വ്യവസായത്തിന് നൽകിയ സംഭാവനകൾക്ക് 1983-ലെ ജന്മദിന ബഹുമതിയായി സിൻക്ലെയർ നൈറ്റ് ബാച്ചിലറായി നിയമിതനായി.
## ആദ്യകാല ജീവിതം, കുടുംബം, വിദ്യാഭ്യാസം
സിൻക്ലെയറിന്റെ അച്ഛനും മുത്തച്ഛനും എഞ്ചിനീയർമാരായിരുന്നു; ഇരുവരും വിക്കേഴ്‌സ് എന്ന ഷിപ്പ് ബിൽഡേഴ്സിൽ അപ്രന്റീസ് ആയിരുന്നു. അദ്ദേഹത്തിന്റെ മുത്തച്ഛൻ ജോർജ്ജ് സിൻക്ലെയർ ഒരു നേവൽ ആർക്കിടെക്കായിരുന്നു. ജോർജ്ജ് സിൻക്ലെയറിന്റെ മകൻ ജോർജ്ജ് വില്യം "ബിൽ" സിൻക്ലെയർ, മതപരമായ കാര്യങ്ങളിൽ മുഴുകാനോ, പത്രപ്രവർത്തകനാകാനോ ആഗ്രഹിച്ചു. ആദ്യം ഒരു എഞ്ചിനീയർ ആയി പരിശീലിക്കാൻ അദ്ദേഹത്തിന്റെ പിതാവ് നിർദ്ദേശിച്ചു; അതിനാൽ ബിൽ മെക്കാനിക്കൽ എഞ്ചിനീയറായി, ഫീൽഡിൽ തുടർന്നു. 1939-ൽ രണ്ടാം ലോകമഹായുദ്ധം പൊട്ടിപ്പുറപ്പെട്ടപ്പോൾ, ലണ്ടനിൽ സ്വന്തമായി മെഷീൻ ടൂൾസ് ബിസിനസ്സ് നടത്തുകയായിരുന്നു അദ്ദേഹം, പിന്നീട് മിനിസ്ട്രി ഓഫ് സപ്ലൈയിൽ ജോലി ചെയ്തു.

1940-ൽ ഈലിങ്ങിൽ, പിന്നീട് മിഡിൽസെക്സിൽ (ഇപ്പോൾ പടിഞ്ഞാറൻ ലണ്ടനിൽ) ജോർജ്ജ് സിൻക്ലെയറിന്റെയും തോറ എഡിത്ത് എല്ല മാർലെസിന്റെയും മകനായി ക്ലൈവ് സിൻക്ലെയർ ജനിച്ചു.അദ്ദേഹവും അമ്മയും സുരക്ഷിതത്വത്തിനായി ലണ്ടനിൽ നിന്ന് ഡെവോണിലെ ഒരു അമ്മായിയോടൊപ്പം താമസിക്കാൻ പോയി, അവിടെ അവർ ഒടുവിൽ ടെയ്ൻമൗത്തിലേക്ക് മാറി. ഈലിങ്ങിലെ അവരുടെ വീടിന് ബോംബാക്രമണം ഉണ്ടായതായി വാർത്ത വന്നു. സിൻക്ലെയറിന്റെ പിതാവ് ബെർക്‌ഷെയറിലെ ബ്രാക്ക്നെലിൽ ഒരു വീട് കണ്ടെത്തി. അദ്ദേഹത്തിന്റെ സഹോദരൻ ഇയാൻ 1943-ലും സഹോദരി ഫിയോണ 1947-ലും ജനിച്ചു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1940-ൽ ജനിച്ചവർ
പോസ്റ്റൽ ട്രെയ്നിങ് സെന്റർ (മൈസൂർ)

thumb|200px|right|പി.ടി.സി.യുടെ പ്രധാന കെട്ടിടം
ഇന്ത്യൻ തപാൽ വകുപ്പിന്റെ പ്രഥമ പരിശീലന സ്ഥാപനമായ **പോസ്റ്റൽ ട്രെയ്നിങ് സെന്റർ (പി.ടി.സി)**മൈസൂരിന്റെ ഹൃദയ ഭാഗത്ത് സ്ഥിതി ചെയ്യുന്നു. തപാൽ ജീവനക്കാർക്കു വേണ്ടി കമ്പ്യുട്ടറൈസേഷൻ,ഓട്ടോമേഷൻ തുടങ്ങി പല മേഖലകളിലുള്ള പരിശീലനപരിപാടികളും ഇവിടെ നടത്തി വരുന്നു.

മുൻപ് മൈസൂർ റോയൽ ഫാമിലിയുടേതായിരുന്ന ഒരു പാലസിലാണ്‌ ഈ സ്ഥാപനം പ്രവർത്തിക്കുന്നത്. മനോഹരങ്ങളായ പൂന്തോട്ടങ്ങളും, കളിസ്ഥലങ്ങളും, ഉൾപ്പെടെ ഈ സ്ഥാപനം 31.5 ഏക്കറോളം വരുന്ന കാമ്പസിലാണ് സ്ഥിതി ചെയ്യുന്നത്. 

## പുറത്തേക്കുള്ള കണ്ണികൾ
*പി.ടി.സി.യുടെ വെബ്സൈറ്റ്
## അവലംബം


വിഭാഗം:ഇന്ത്യയിലെ തപാൽ സമ്പ്രദായം
വർഗ്ഗം:മൈസൂർ
മണിപ്പൂരി ഭാഷ

ഇന്ത്യയിലെ വടക്കുകിഴക്കൻ സംസ്ഥാനമായ മണിപ്പൂരിലെ  ഔദ്യോഗികഭാഷയാണ്‌ **മെയ്‌ടെയ്  ലോൾ** എന്നപേരിലും അറിയപ്പെടുന്ന **മണിപ്പൂരി ഭാഷ** ആസാം, ത്രിപുര, ബംഗ്ലാദേശ്, ബർമ്മ എന്നിവിടങ്ങളിലും സംസാരിക്കപ്പെടുന്നു . 1992-ൽ ഇന്ത്യൻ ഭരണഘടനയുടെ എട്ടാം പട്ടികയിൽ ഉൾപ്പെടുത്തിയ മണിപ്പൂരി, ഒരു സിനോ-ടിബെറ്റൻ കുടുംബത്തിൽപ്പെട്ട ഭാഷയാണ്‌. .
## ലിപി
11-ആം നൂറ്റാണ്ട് മുതൽ 18-ആം നൂറ്റാണ്ട് വരെ മെയ്‌ടെയ് മയേക് എന്ന് ലിപി ഉപയോഗിച്ചായിരുന്നു മണിപ്പൂരി എഴുതിയിരുന്നത്. ബ്രിട്ടീഷ്  ഭരണ കാലത്താണ്‌  മണിപ്പൂരി  എഴുതാനായി ബംഗാളി ലിപി(കിഴക്കൻ നാഗരി ലിപി) ഉപയോഗിക്കാൻ തുടങ്ങിയത്‌.

## കുറിപ്പുകൾ
ഇതു കൂടാതെ ഇന്തോ-ആര്യൻ ഭാഷാകുടുംബത്തിൽ‌പ്പെട്ട ബിഷ്ണുപ്രിയ മണിപ്പൂരി എന്നൊരു ഭാഷയും മണിപ്പൂരിൽ സംസാരിക്കപ്പെടുന്നുണ്ട്‌.
## അവലംബം

## പുറത്തേക്കുള്ള കണ്ണികൾ

 

വർഗ്ഗം:ഇന്ത്യയിലെ ഭാഷകൾ
വർഗ്ഗം:മണിപ്പൂരി
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ബംഗ്ലാദേശിലെ ഭാഷകൾ
വർഗ്ഗം:ബർമ്മയിലെ ഭാഷകൾ
ഗോണ്ഡി ഭാഷ

ഗോണ്ഡ് വനം എന്നറിയപ്പെട്ടിരുന്ന മദ്ധ്യഭാരതവനങ്ങളിലെ ആദിവാസി വംശത്തിൽപ്പെട്ടവർ സംസാരിക്കുന്ന ഒരു ഭാഷയാണ്‌ **ഗോണ്ഡി.**   ഒരു ദ്രാവിഡഭാഷയായ ഗോണ്ഡി ഇന്ത്യയിലെ മദ്ധ്യപ്രദേശ്, ആന്ധ്രാപ്രദേശ്‌,മഹാരാഷ്ട്ര, ഗുജറാത്ത്, ഛത്തീസ്ഗഡ്‌ എന്നീ സംസ്ഥാനങ്ങളിൽ സംസാരിക്കപ്പെടുന്നു. നാടൻപാട്ടുകളാൽ സമൃദ്ധമാണ്‌ ഈ ഭാഷ. ഇന്ത്യയുടെ ഭരണഘടനയുടെ എട്ടാം പട്ടികയിൽ ഉൾപ്പെടുത്താത്ത ഭാഷകളിൽ, ഭീലി കഴിഞ്ഞാൽ, ഏറ്റവും കൂടുതൽ ആളുകൾ സംസാരിക്കുന്ന ഭാഷയും ഇതാണ്. 2001-ലെ കാനേഷുമാരി പ്രകാരം 2,713,790 ആണ്.  ഇതിൽ 925,417 പേർ മദ്ധ്യ പ്രദേശിലും, 894,806 പേർ ഛത്തീസ്ഢിലും, 543,120 പേർ മഹാരാഷ്ട്രയിലും, 275,379 പേർ ആന്ധ്ര പ്രദേശിലും, 57,064 പേർ ഒറീസ്സയിലുമാണ്.

## അവലംബം

## പുറത്തേക്കുള്ള കണ്ണികൾ

 

വർഗ്ഗം:ഇന്ത്യയിലെ ഭാഷകൾ
വർഗ്ഗം:ദ്രാവിഡഭാഷകൾ
ഫെബ്രുവരി 6

ഗ്രിഗോറിയൻ കലണ്ടർ പ്രകാരം **ഫെബ്രുവരി 6** വർഷത്തിലെ 37-ആം ദിനമാണ്. വർഷാവസാനത്തിലേക്ക് 328 ദിവസങ്ങൾ കൂടിയുണ്ട് (അധിവർഷങ്ങളിൽ 329).

## ചരിത്രസംഭവങ്ങൾ

* 1788 &ndash; മസാച്ചുസെറ്റ്സ് അമേരിക്കയുടെ ഭരണഘടന അംഗീകരിക്കുന്ന ആറാമത്തെ സംസ്ഥാനമായി. 
* 1817 &ndash; സ്പാനിഷ് ഭരണത്തിൽ നിന്ന് ചിലിയെ മോചിപ്പിക്കുന്നതിനായി തന്റെ സൈന്യവുമായി സാൻ മാർട്ടിൻ ആൻഡസ് പർ‌വതനിരകൾ മുറിച്ചു കടന്നു.
* 1819 &ndash; തോമസ് സ്റ്റാംഫോർഡ് സിംഗപ്പൂർ സ്ഥാപിച്ചു.
* 1899 &ndash; സ്പാനിഷ് അമേരിക്കൻ യുദ്ധം - 1898-ലെ പാരീസ് ഉടമ്പടി അമേരിക്കൻ സെനറ്റ് അംഗീകരിച്ചു. 
* 1922 &ndash; ആഷിൽ റാറ്റി, പയസ് പതിനൊന്നാമൻ മാർപ്പാപ്പയായി.
* 1933 &ndash; അമേരിക്കൻ ഭരണഘടനയുടെ 20-ആം ഭേദഗതി ഫലത്തിൽ വന്നു.
* 1936 &ndash; ഒളിമ്പിക്സ്: നാലാമത് ശീതകാല ഒളിമ്പിക്സിന്‌ ജർമനിയിൽ തുടക്കം.
* 1952 &ndash; ജോർജ്ജ് നാലാമന്റെ മരണത്തോടെ എലിസബത്ത് II ബ്രിട്ടീഷ് രാജ്ഞിയായി.
* 1958 &ndash; മാഞ്ചസ്റ്റർ യുണൈറ്റഡിന്റെ എട്ടു കളിക്കാർ ഒരു വിമാനാപകടത്തിൽ മ്യൂണിച്ചിൽ വച്ച് കൊല്ലപ്പെട്ടു. 
* 1959 &ndash; ടെക്സാസ് ഇൻസ്ട്രുമെന്റ്സിലെ ജാക്ക് കിൽബി ഇന്റഗ്രേറ്റഡ് സർക്യൂട്ടിനു വേണ്ടിയുള്ള ആദ്യത്തെ പേറ്റന്റിന്‌ അപേക്ഷ സമർപ്പിച്ചു.
* 1959 &ndash; ഭൂഖണ്ഡാന്തര ബാലിസ്റ്റിക് മിസൈൽ ആയ ടൈറ്റാന്റെ വിജയകരമായ ആദ്യ പരീക്ഷണം ഫ്ലോറിഡയിലെ കേപ് കനാവറാലിൽ വച്ചു നടന്നു.
* 1998 &ndash; വാഷിങ്ടൺ ദേശീയ വിമാനത്താവളത്തിനെ റോണാൾഡ് റീഗൺ ദേശീയവിമാനത്താവളം എന്ന് പുനർനാമകരണം നടത്തി.


## ജനനം
* 1983 &ndash; ശ്രീശാന്ത്, ഇന്ത്യൻ ക്രിക്കറ്റ് താരം

## മരണം
* 1931 &ndash; മോട്ടിലാൽ നെഹ്രു, ഇന്ത്യൻ നേതാവ് (ജ. 1861)
* 2022- ലതാ മങ്കേഷ്കർ, ഇന്ത്യൻ ചലച്ചിത്ര പിന്നണി ഗായിക

## മറ്റു പ്രത്യേകതകൾ

വർഗ്ഗം:ഫെബ്രുവരി 6
ചമ്പക്കുളം

കേരളത്തിൽ ആലപ്പുഴക്കും ചങ്ങനാശ്ശേരിക്കും  മദ്ധ്യേ നെടുമുടിയിൽ നിന്നും ഏകദേശം 5 കി.മി. തെക്കു ഭാഗത്തായി സ്ഥിതിചെയ്യുന്ന ഒരു ഗ്രാമമാണ് **ചമ്പക്കുളം**. പമ്പയാർ രണ്ടു കൈവഴികളായി തിരിഞ്ഞ് ഈ ഗ്രാമത്തിലൂടെ ഒഴുകുന്നു. കേരളത്തിന്റെ നെല്ലറയായ കുട്ടനാട്‌ മേഖലയിൽപ്പെട്ട ഒരു ഭൂപ്രദേശം ആണ് ചമ്പക്കുളം. പച്ചപ്പ് നിറഞ്ഞ നെൽവയലുകൾ, തെങ്ങിൻ തോപ്പുകൾ, നീർക്കോഴികൾ എന്നിവയാൽ സമ്പന്നമായ ഈ ഗ്രാമം വള്ളംകളിക്ക് പേരുകേട്ടതാണ്. ആലപ്പുഴ, ചങ്ങനാശ്ശേരി, എടത്വ എന്നിവിടങ്ങളിലേക്ക് റോഡ് മാർഗം ഈ ഗ്രാമം ബന്ധിപ്പിക്കപ്പെട്ടിരിക്കുുന്നു. ഇവിടുത്തെ ഒരു പ്രധാന ഉത്സവമാണ് ചമ്പക്കുളം മൂലം വള്ളംകളി. കൊണ്ടാക്കൽ, നടുഭാഗം, വൈശ്യംഭാഗം തുടങ്ങിയ സ്ഥലങ്ങൾ ഇവിടെയാണ്.

ചമ്പക്കുളത്തെ കുറിച്ചുള്ള കൂടുതൽ വിവരങ്ങൾ അടങ്ങിയ  ഇംഗ്ലീഷ് വിക്കിപീഡിയ പേജ് ഇവിടെ ലഭ്യമാണ്.

## നടുഭാഗം
200px|thumb|left|എരവേലിൽ പരദൈവപ്രതിഷ്ഠ
നെടുമുടി പഞ്ചായത്തിലെ പ്രധാനപ്പെട്ട ഒരു പ്രദേശമാണിത്. നെടുമുടി പഞ്ചായത്തിന്റെ നടുക്കായാണ് ഈ പ്രദേശം സ്ഥിതിചെയ്യുന്നത്. അതുകൊണ്ടാവാം ഈ പ്രദേശത്തിന് നടുഭാഗം എന്നു പേർ കിട്ടിയത്. ഇവിടെ പ്രശ്സ്തമായ ചമ്പക്കുളം വലിയപള്ളി,കല്ലമ്പള്ളിക്ഷേത്രം,മഠം മഹാലക്ഷ്മീ ക്ഷേത്രം,ഗണപതി തേവലക്കടു ക്ഷേത്രം,കൊണ്ടാക്കൽ പള്ളി തുടങ്ങിയ ആരാധനാലയങ്ങൾ സ്ഥിതിചെയ്യുന്നത്.മത സൗഹാർദ്ദത്തിൻറെ പ്രതീകമാണ് ചമ്പക്കുളം മൂലം വള്ളംകളി.

## കൊണ്ടാക്കൽ
നെടുമുടി പഞ്ചായത്തിലെ ഒരു ചെറിയ ഗ്രാമം ആണ് **കൊണ്ടാക്കൽ**. ചമ്പക്കുളത്തിന് ഏകദേശം ഒരു കി.മി. പടിഞ്ഞാറ് ഭാഗത്തായി കൊണ്ടാക്കൽ നില കൊള്ളുന്നു.
200px|thumb|ചമ്പക്കുളം കല്ലൂർക്കാട് സെന്റ് മേരീസ് പള്ളി

## പുറത്തേക്കുള്ള കണ്ണികൾ

* This page gives memories about  Champakulam a few years ago.  Others have added comments too. People from Champakulam - who are now away - don't miss this page.  Refresh your sweet memories!
* A site dedicated to champakulam (site under construction). 

വിഭാഗം: ആലപ്പുഴ ജില്ലയിലെ ഗ്രാമങ്ങൾ
മണക്കാട് (ഇടുക്കി)

കേരളസംസ്ഥാനത്തിൽ ഇടുക്കി ജില്ലയിൽ തൊടുപുഴ താലൂക്കിലെ ഒരു ഗ്രാമമാണ് **മണക്കാട്**.  ഇതേ പേരിലുള്ള ഒരു ഗ്രാമപഞ്ചായത്തും നിലവിലുണ്ട്.
തൊടുപുഴ പട്ടണത്തിന്റെ പടിഞ്ഞാറുഭാഗത്തു തൊടുപുഴയാറിനും, തൊടുപുഴ വൈക്കം റോഡിനും ഇടയിലുള്ള മണക്കാട് പഞ്ചായത്തിന്റെ പടിഞ്ഞാറുഭാഗത്ത് എറണാകുളം ജില്ലയാണ്.  പുതുപ്പെരിയാരം, അരിക്കുഴ, ചിറ്റൂർ, പെരിയാമ്പ്ര എന്നീ സ്ഥലങ്ങൾ പഞ്ചായത്തിൽ ഉൾപ്പെടുന്നു.

മണക്കാടു വില്ലേജിന്റെ ഒരു ഭാഗം കൂടി ഉൾപ്പെടുത്തിയാൺ തൊടുപുഴ മുനിസിപ്പാലിറ്റി രൂപവത്കരിച്ചത്.

മണക്കാട് നരസിംഹസ്വാമി ക്ഷേത്രം ഇവിടുത്തെ പ്രധാന അരാധനാലയങ്ങളിലൊന്നാണ്.

വിഭാഗം: ഇടുക്കി ജില്ലയിലെ ഗ്രാമങ്ങൾ
ജെഫ് റാസ്കിൻ

**ജെഫ് റാസ്കിൻ** (മാർച്ച് 9, 1943 - ഫെബ്രുവരി 26, 2005)  അമേരിക്കക്കാരനാണ്. പേഴ്സണൽ കമ്പ്യൂട്ടറുകൾ വേണ്ടിയുള്ള ഹ്യൂമൻ-കമ്പ്യൂട്ടർ ഇന്റർഫേസിന്റെ വികസനത്തിൽ നിർണായക സംഭാവനകൾ നൽകിയ ശാസ്ത്രജ്ഞനാണ് ജെഫ് റാസ്കിൻ. 1970-കളുടെ അവസാനത്തിൽ ആപ്പിളിൽ മാക്കിന്റോഷ് പ്രോജക്റ്റ് വിഭാവനം ചെയ്യുന്നതിനും ആരംഭിക്കുന്നതിനും കാരണക്കാരനായി അറിയപ്പെടുന്ന വിദഗ്ദ്ധനാണ്. ആപ്പിളിന്റെ കമ്പ്യൂട്ടറുകളിലാണ് റാസ്കിൻ ഇന്റർഫേസുകളുടെ ഉപയോഗം നടപ്പിൽ വരുത്തിയത്. ഗ്രാഫിക്കൽ യൂസർ ഇന്റർഫേസ് എന്ന ആശയം ആദ്യമായി കൊണ്ടുവന്നതും ആപ്പിൾ കമ്പ്യൂട്ടറായിരുന്നു. ഇതിൽ പ്രധാനപങ്കാണ് റാസ്കിൻ വഹിച്ചത്. സ്റ്റീവ് ജോബ്സ് ആയിരുന്നു റാസ്കിന്റെ ആശയങ്ങൾക്ക് വേണ്ട പിന്തുണ നൽകിയത്.
## ആദ്യകാല ജീവിതവും വിദ്യാഭ്യാസവും
ന്യൂയോർക്ക് സിറ്റിയിൽ ഒരു മതേതര ജൂത കുടുംബത്തിലാണ് ജെഫ് റാസ്കിൻ ജനിച്ചത്,അദ്ദേഹത്തിന്റെ കുടുംബപ്പേര് "റാസ്കെ" എന്നതിൽ നിന്നുള്ള മാട്രോണിമിക്(ഒരാളുടെ അമ്മയുടെയോ മുത്തശ്ശിയുടെയോ ഏതെങ്കിലും സ്ത്രീ പൂർവ്വികരുടെയോ നൽകിയിരിക്കുന്ന പേരിനെ അടിസ്ഥാനമാക്കിയുള്ള വ്യക്തിഗത നാമമാണ് മാട്രോണിമിക്.) ആണ്, റേച്ചൽ എന്ന പേര് യിദ്ദിഷ് എന്ന യഹൂദ ഭാഷയിലുള്ള വിളിപ്പേരാണാണിത്. സ്റ്റോണി ബ്രൂക്ക് യൂണിവേഴ്സിറ്റിയിൽ നിന്ന് ഫിലോസഫിയിലും സംഗീതത്തിലും മൈനർ നേടുകയും അതോടൊപ്പം ഗണിതശാസ്ത്രത്തിൽ ബിഎയും ഭൗതികശാസ്ത്രത്തിൽ ബിഎസും നേടി.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1943-ൽ ജനിച്ചവർ